KEMMADURIOU E LIVE 3 : fichennaoueg da luc'heilañ evit ar skolioù - kostimatisto\nVisiteurs depuis le 27/06/2013 : 12600\n35264 pages vues depuis le début\nKEMMADURIOU E LIVE 3 : fichennaoueg da luc'heilañ evit ar skolioù\nPar Yann Thorel dans Kemmadurioù le 3 Novembre 2016 à 19:04\nE GWERZH amañ : Kemmadurioù e live 3\nAl labour-mañ nend eo ket e bal, anat, bezañ un daolenn beurglok eus reizhiad ar c’hemmadurioù, a hañval bezañ dreist-diraez da unan. Kalz nend eus ket graet anv anezhañ ennañ : ar c’hemmadurioù kemmesket, ar c’hemmadurioù goude an araogennoù ha gerioù all, goude ar raganvioù o terc’houezañ anvioù benel (hini, unan), ar c’hemmadurioù er pennanvioù renadenn anv goude un anv benel unan pe goude un anv tud gourel lies, h.a.\nA-hed ar skoliadur er c’hentañ derez, met en eil derez ivez, bloaz goude bloaz, e ranko ar gelennadurezh-se bezañ ken ledanaet (studiañ an arveroù lies) ken donaet (displegañ ar peragoù, an tuioù mat : o ≠ ho ; e ≠ he, an esevennoù (niverus!)). E bal n’eo ken diazezañ ar reizhiad da skolidi al live 3, en un doare eeun ha reizhiadek.\n- Eeun pa na vo graet anv ken eus ar c’hemmadurioù pennañ en degouezhioù pennañ : oc’h eren reizhiad ar c’hemmadurioù dre vlotaat ouzh reizh ar pennanvioù e tiazezer ar reizhiad war ur fed kempoellek, a ro tro d’ar skolidi, war ar marc’had, da labourat war reizh ar pennanvioù e brezhoneg ; ur wech desket ganto pe re eo rummadoù pennañ ar c’hemmadurioù ne vo ket diaes da lavarout d’ar skolidi, seul wech ma vo dizoloet un degouezh nevez, ur ger nevez a zegas kemm er gerioù a zo d’e heul, pe rummad kemmadur eo a zegas… ha mestroniet ganto en abeg d’al labour-mañ a vo bet graet ganto.\n- Reizhiadek : hañvalout a ray ar poelladennoù a gaver amañ “re” aes d’ar skolidi. A-ratozh eo kement-se : dav eo dezho bezañ gouest d’o ober o-unan hag en un doare reizhiadek. Al labour poellata, gant poelladennoù luzietoc’h, a c’hallo bezañ graet a sil da sil a-hed ar bloavezhioù da heul. Un dra vat eo e ve graet ar poelladennoù-mañ, en un doare reoliek, dre gomz ivez, un nebeudig bemdez panaveken, goude pe a-raok bezañ int graet dre skrid.\nA-ratozh ivez ez echu programmadur ar bloaz gant ar c’hemmadurioù dre vlotaat en adanvioù goude ar pennanvioù tud gourel lies, pa oa krog gant ar c’hemmadurioù dre vlotaat an anvioù benel unan goude ar ger-mell : kavout a ra din, ur wech bet diazezet mat an kez kemmadur e spered ar skolidi e deroù ar bloaz, ez eo poent kregiñ gant ar c’hemmadurioù all, er na ve re vorodus dezho, ha dreist-holl na savje kemmesk ; da heul, e c’hallor, o kregiñ gant ar c’hemmadurioù dre vlotaat en adanvioù goude ar pennanvioù tud gourel lies, ober un adwel d’ar re gentañ.\nPaot-mat, pinvidik-mor ha re ziaes evit hon skolidi e hañvalo ivez ar c’heriaoueg. Ezhomm a oa, evit sevel aridennadoù poelladennoù reizhiadek en ur lakaat ar skolidi da bleustriñ en un doare reoliek, da vont da buñsat e pinvidigezh ar yezh :\n- ar varregezh diarzoug gortozet ne c’hallo bezañ paket gant ar skolidi ken pa vo bet pleustret kalz ganto.\n- pal an kez kelennadurezh zo deskiñ ober ar c’hemmadurioù reizh e deroù ur ger dianav d’ar skoliad koulz hag e deroù ur ger anavezet. An holl gemmadurioù er fichennoù-mañ a c’hall bezañ graet reizh goude ma nend eo ket anavezet an holl c’herioù gant ar skolidi.\nHogen pal ar fichennoù-mañ nend eo ket lezel ar skolidi o-unan a-hed al labour, anat. Daou zoare da labourat a c’hall bezañ pleustret :\n1- heuliañ pazenn ha pazenn an hentenn : dizoleiñ a-stroll – derc’hel soñj a-stroll – pleustriñ e-unan – reizhañ. Gallout a c’hallo ar gerioù dianav d’ar skolidi bezañ displeget diouzh ezhomm da vare ar pleustradennoù pe da goulz ar reizhadennoù.\n2- aozañ pleustradennoù reoliek dre gomz a-benn mestroniañ ar c’hemmadurioù dre gomz ivez, evel kinniget uheloc’h, a hañval dimp pouezus. E-kerz ar prantadoù-mañ dre gomz e c’hallo c’hoazh ar gerioù dianav bezañ displeget.\n- a-hed an hentenn e vo kavet alies a-walc’h an hevelep gerioù, a c’hallo, evit darn anezho bepred, mont da binvidikaat yezh ar skolidi. Eil bal an hentenn-mañ e teu da vezañ enta.\nYann Varc’h Thorel\nUr fichennaoueg da luc’heilañ da reiñ d’ar skolidi eo kement-mañ. Brav e vo koulskoude da bep kelenner pourchas e hini, dimp da c’houzout pe re eo an ezhommoù gwir ha da c’hallout kinnig danvez kelenn all en dazont.\nProuadoù da ginnig :\nProuad kemmadurioù gouriz gwenn\nProuad kemmadurioù gouriz melen\nProuad kemmadurioù gouriz orañjez\nProuad kemmadurioù gouriz gwer\nkostimatisto - Faire son blog gratuitement sur Eklablog - CGU - Signaler un abus -


Ober anaoudegezh gant Molan | Moëlan-sur-mer\nAccueil > Ober anaoudegezh gant Molan\nOber anaoudegezh gant Molan\nPlijout a ra din ergerzhet an aod-se eus Kerfani da Drenez ha heuliañ al linennoù piket gant bouc’hal an elfennoù. Amañ e vez selaouet anal ar bed..\nEmpentiñ a reer ar pobladoù kantreat–se a veve 3000 pe 5000 bloaz a-raok Jezuz-Krist hag a zo bet komzet diwar o fenn gant G. Meurig–Filipon en e levr diwar-benn Molan, « Moëlan en Cornouaille » e anv. Lezet e oa bet an holl roudoù-se gant ar re o doa poblet an tolead gwagennoù hag avel-se araozomp. Digenvez e oa pep tra neuze.\nUn nebeudig tud hepken a veve e-barzh foukennoù ha kevioù. Goude-se ez eus an holl aspadennoù a oa bet savet gant an dud-se, strollet e meuriadoù, evel ul luziadell, un tamm e pep lec’h er gumun. Ar mein, anezho peulvanoù ha taolioù-maen, lod anezho gant galloudoù boemus, zo hor memor hag hon arouez a beurbaledezh. Ul liamm eo etre ni ha gourdadelezh an ardremez-se, an natur na c’haller ket doñvaat hag a zo dleet dimp gwareziñ ar c’haerder anezhi hag a vag ac’hanomp bemdez. Amañ eo liammet-strizh an amzer dremenet gant an amzer-vremañ.\nBarzh ha skrivagner\nEmañ Molan, un douar war vord ar Mor Atlantel, en un tolead merket gant ur c’hempouez etre douar ha mor.\nGant 140 km a wenodennoù bale pe MTB da nebeutañ dre ar 4 753 hektar eus hor c’humun o do tro an dud o vale war droad pe war varc’h-houarn da vamañ ouzh ardremezioù an douaroù, ar c’hoadoù pe ar mor.\nEus porzh Bêlon da borzh Brigneo, betek porzh Merien da c’houde, e c’hallo pep hini diskoachañ an ardremezioù liesseurt en ur dremen dre draezhennoù Kerfani ha Trenez, an aspadennoù henoniel, an alezioù-toet hag an taolioù-maen, met ivez e-leizh a chapelioù, feunteunioù ha poulloù-kannañ.\nPrincipal Pelec’h emañ ?


Gouere | 2011 | Soubenn ar geek\nDielloù evit Gouere, 2011\nA Lollypop or a bullet – 2\nPosted in Levrioù bannoù-treset on Gouere 31, 2011 by geekezig\nSpi em boa en ur stumm e vefe A lollypop or a bullet un istor faltazi. N’eo ket tamm ebet. Goude ul levrenn gentañ kevrinus ha gant un aergelc’h trist e vez en eil un aergelc’h feulz. C’hoarvezout a ra ur bern traoù spontus (meur gwirheñvel memestra) ha kreñvoc’h kreñvañ eo ar santad digenvez a zo gant an div harozez. Kregiñ a ra an harozez da sellet un tamm tro-dro dezhi hep bezañ ken pennek hag a-raok met a-benn ar fin e vo start dre ma welo tuoù fall ur bern tud. Un istor dedennus-tre eo, ur manga berr met efedus ha brav zoken ma ne echu ket mat penn-da-benn. Un dizoloadenn a-feson.\nNe heulian ket kalz a “vlogoù BT” a-benn ar fin hag anzav a ran diouzhtu n’anavezen ket hini Jéromeuh. Kavout a raen fentus avat lenn istorioù fentus diwar-benn buhez pemdez ur paotr heñvelreviad. Seblantout a rae din bezañ un tamm ‘maez diouzh ar pezh vez lennet da gustum war ar rouedad. Skañv eo tresadennoù Jéromeuh, leun a livioù. N’eus ket kalz a labour war an endro, an tudennoù a zo a-bouez. Istorioù ‘zo ha zo fentus, kavet mat, kontet mat. Reoù all n’int ket kemen.\nAr pezh em eus kavet un tamm torr-penn gant an dastumadenn-mañ ez eo e vez lennet re vuan. N’eo ket bet labouret kalz war an dibab istorioù (pe neuze ne vez ket merzet!) rak a-benn ar fin e vez ordin un tamm memes traoù. (Romantelezh, koublad traoù ha seurt-se) Daoust hag e vo levrennoù all gant istorioù un tamm disheñvel ? N’ouzon ket, met n’on ket bet kendrec’het gant Les petites histoires viriles…\nPosted in Levrioù bannoù-treset on Gouere 29, 2011 by geekezig\nPosted in Filmoù on Gouere 25, 2011 by geekezig\nThe Chaser a zo evidon-me ur film dispar. Un doare Seven e Seoul. Dre ret e oan dedennet evit gwelet eil film ar sevener neuze, deuet er-maez er c’hwec’hkorn gant an titl The Murderer. Kontañ a ra istor un den, o chom e Sina en ur gumuniezh korean a zo du-hont. E wreg a zo aet da vevañ e Korea ar Su, ne ro ket keloù ken met dle ar veaj a zo war e chouk. Kinniget e vez dezhañ mont da lazhañ un den e Korea evit gounit peadra da restaol e dle. Profitañ a raio eus ar “veaj” evit klask war lerc’h e wreg.\nUr bern traoù a zo er film : taolenn ur gumuniezh gwelet fall en he bro orin, raktres ar muntr, klask war lerc’h ar wreg ha goude-se klask distreiñ d’ar gêr. Kazi re a draoù. Istor ar wreg a seblant diazez ar film (mod all ne vefe istor ebet) met a-benn ar fin n’en deus ket kalz a bouez en hollad ha zoken ez eo un tamm drol an displegadenn er fin.\nKouezhañ a ra an haroz en ur pech hag adalek ar mare-se e vo luziet a-walc’h an traoù dre ma klasko piv a zo a-dreñv ar pech-se en ur dec’hout war memes tro. Tudenn an den en deus kinniget al labour dezhañ a zeu neuze da vezañ pouezus-tre. Feuls-tre eo warlerc’h, kalz emgannoù, redadegoù kirri hag all. Kazi re, goude ur prantad ne vez ket komprenet kalz-tra ken, ne seblant kaout an tammoù-se pal ebet. Un dra torr-penn spontus a zo ouzhpenn, an den ar ra war-dro ar stern a oa klañv gant Parkinson moarvat, fiñval a ra ar stern dibaouez, zoken e-kerzh talennoù sioul (an haroz o kouskat da skouer). Ur wech e vez merzet an dra-se (pellig a-walc’h em eus me lakaet, tapet ma oan gant an istor ha tout a-raok) ne weler netra all. A-benn ar fin e seblant Hwanghae bezañ diazezet war ur bern traoù a blije d’ar sevener met n’halle ket mont pep tra er senario hag e plas klask displegañ en deus bet c’hoant sevel ur bern traoù bamus (ar redadegoù otoioù da skouer) en ur implijout un doare da frammañ evit luziañ pep tra ouzhpenn. Un dipit.\nEchu eo! Echu gant filmoù Harry Potter gant eil lodenn ar seizhvet. D’am meno ne vank ket kalz a dra keñveriet gant al levr. Met en ur stumm, dre m’am boa soñj mat eus ar pezh a c’hoarveze ha dre m’eo nerzhusoc’h (dre ret, dre ma tremen muioc’h a draoù hag emgannoù a bep seurt dreist-holl) eget ar film kentañ n’on ket bet souezhet ken brav. Plijus eo ar film, fromus ha tout met sioù a zo ivez. Hegaset on bet un tamm gant an 3D, ur bern skeudennoù a zo dispizh ha servijout a ra evit petra? Div lodenn er film… Ur vezh un tamm. Mod all eo hir un tamm, da vareoù zo e oan o soñjal “buanoooc’h” eveljust e krou-se ur suspens ha tout met seblantout a rae din hir spontus keñveriet gant al levr! Un tamm dipitet e oan ivez gant an doare da ziskouez ar re varv, gwall brim (bon, n’eus ket tu da dremen pemp munut war ur c’horf marv met n’eus ket tu da “zegemer” ar c’heloù ken buan all). Plijet on bet gant ar c’hlozadur, en defe gallet bezañ lu met a dremen mat a-benn ar fin. Setu un tamm digempouez eo evidon met plijus eo. Marteze e vez meizhet gwelloc’h en ur sellet div lodenn ar 7 diouzh renk ? Ret e vo din klask.\nPosted in Filmoù on Gouere 24, 2011 by geekezig\nAn deiz all e oan kouezhet dre zegouezh war un tamm fentus-tre eus ar 27 Dresses er skinwel. Kavet em boa dispar awalc’h tudenn ar c’helaouenner hag an darempred etre an daou, ur seurt ping-pong frazennoù flemmus. Dre ma n’em boa ket gwelet ar penn-kentañ e oan chomet a-sav met soñjet e vefe ret din e welet a-bezh.\nDeuet on a-benn d’e welet neuze. Bon, setu, ur gomedienn romantel klasel-tre eo. Jane a zo sod gant he rener met eñ ne verz netra. Mod all e sikour he mignonezed da aozañ o eured hag ordin e vez dimezel a enor gant robennoù a bep seurt. Lenn a ra gant aked rubrikenn an euredoù a vez er gelaouenn d’al lun, dreist-holl pennadoù “Malcolm Doyle”.\nKejañ a ra gant Kevin a zo heuget gant an euredoù hag a glask lakaat anezhi da welet n’eo ket yac’h sikour ordin ar reoù all hep kaout plijadur evel ma ra. Ar gwashañ tout a vo eveljust, pa tistroo c’hoar vihan Jane da New York hag e c’houlenno digant he c’hoar aozañ hec’h eured gant George (rener Jane). N’eus netra ispisial er film a-benn ar fin, estreget dilhad a bep seurt eveljust hag un toullad prantadoù dreist etre Jane ha Kevin (ar robennoù, an davarn hag all). Evidon-me n’eus kazi nemet se a dalvez ar boan er film ha poan ‘m eus bet gant al lodennoù all ken lu ma seblant Jane ha ken hegasus m’eo he c’hoar.\nUr mennozh diazez fentus awalc’h, aktourien mat met un digempouez spontus etre ar c’houblad harozed hag al lodennoù all a lak ar film e-touez ar re kamm, o defe gallet bezañ saourus met a zo un tamm dipitus.\nPosted in Levrioù bannoù-treset on Gouere 24, 2011 by geekezig\nSetu, echu eo Pluto ! El levrenn-mañ e vo komprenet pep tra (piv e oa Pluto er penn-kentañ hag all) hag emgann fin ne vo ket dres an hini raktreset. Brav-tre eo ha klozañ a ra an istor en un doare fin ha soutil. Ur gwir oberenn diwar-benn petra eo an denelezh hag ar brezel eo Pluto. Klasel!


Neodimiom - Wikipedia\nUn elfenn gimiek eo an neodimiom ; Nd eo e arouez kimiek, 60 e niver atomek ha 144,240 e dolz atomek.\nPrazeodimiom – Neodimiom – Prometiom\nNiver atomek 60\nTolz atomek 144,240\nDasparzh an elektronoù : 2, 8, 18, 22, 8, 2\nTredanleiegezh 1,14 (Skeul Linus Pauling)\nGremmoù ionadur 1 : 533,081 kJ/mol\n2 : 1 034,322 kJ/mol\n3 : 2 132,324 kJ/mol\n4 : 3 898,004 kJ/mol\nSkin atomek 239 pm\nSkin kenamsav 188 pm\nDouester (≈20°C) 7 g/cm3\nTeuzverk 1 016°C\nBervverk 3 074°C\nTredanharzusted 643 nΩ•m (e 20°C)\nE 1839 e tizoloas ar c'himiour svedat Carl Gustaf Mosander an didimiom, a zo ur meskaj eus tri douar rouez ; unan anezho eo ar c'heriom 58Pr, bet dizoloet gant Axel Erdmann e 1839 ivez.\nE 1885 e voe hiniennekaet an div elfenn all gant ar c'himiour aostrian Carl Auer von Wesbach : ar prazeodimiom 58Pr hag an neodimiom 60Nd.\nEus ar gresianeg νέος neos, "nevez", ha διδύμος didumos, "gevell" e teu neodimiom : kevret gant keriom ha prazeodimiom en e gaver er c'hailhoù.\nEr c'hailhoù bastnäsit (Pr,La,Y)CO3F ha monazit (Pr,La,Th,Nd,Y)PO4 pergen e kaver neodimiom..\nUr metal liv an argant gwenn, blot, govelius hag orjalennus eo an neodimiom.\nBuan e vez oksidet en aer ; diskolpañ a ra an oksidenn, ar pezh a laka muioc'h a vetal en aer : goude ur bloavezh ne chom nemet oksidenn neodimiom.\nPar da re ar c'heriom ha re ar prazeodimiom eo perzhioù kimiek an neodimiom.\nE 150°C e tev an neodimiom da reiñ oksidenn neodimiom(III) :\nDazgwerediñ gorrek e ra Pr gant dour yen, ha buan gant dour zomm da reiñ hidroksidenn neodimiom(III) :\n2 Nd [k] + 6 H2O [d] → 2 Nd(OH)3 [dz] + 3 H2 [g]\nGant an holl halogenoù e tazgwered an neodimiom diouzhtu :\n2 Nd (k) + 3 F2 (g) → 2 NdF3 (k) [liv mouk]\n2 Nd (k) + 3 Cl2 (g) → 2 NdCl3 (k) [gell-mouk]\n2 Nd (k) + 3 Br2 (g) → 2 NdBr3 (k) [mouk]\n2 Nd (k) + 3 ||iod|I]]2 (g) → 2 NdI3 (k) [gwer]\nEus Nd-124 betek Nd-161 ez astenn skalfad izotopoù an neodimiom.\nPemp izotop stabil a gaver en natur : 142Nd, 143Nd, 145Nd, 146Nd ha 148Nd, Nd-142 o vezañ an hini stabilañ.\nSkinizotopoù zo anavezet ivez, 33 anezho, ar re stabilañ o vezañ Nd-144 hag Nd-150 ; en natur e vezont kavet.\nIzotopoù stabilañ an neodimiom\n142Nd 27,2 Stabil, 82 neutron\n143Nd 12,2 Stabil, 83 neutron\n144Nd 23,8 2,29 x 1015 bloavezh 140Ce (dre skinoù α)\n145Nd 8,3 > 6 x 1016 bloavezh 141Ce (dre skinoù α)\n146Nd 17,2 Stabil, 86 neutron\n> 3 x 1018 bloavezh\n144Ce (dre skinoù α)\n148Sm (dre skinoù β)\n150Nd 5,6 6,7 x 1018 bloavezh 150Sm (dre skinoù β)\nOksidenn neodimiom (Nd2O3) a lakaer er gwer evit e livañ en ur skalfad em astenn eus mouk betek ruz teñval ha griz. Hervez natur ar gouloù (naturel pe get) a sko warni e kemm arliv ur glogorenn fardet gant 5% neodimiom.\nAr gwarelloù galloudusañ a anavezer eo ar re fardet gant neodimiom (Ne2Fe14B). Gouest int da sevel tolzadennoù mil gwezh brasoc'h eget o zolz dezho. Skañvoc'h, kreñvoc'h ha marc'hadmatoc'h int eget ar gwarelloù fardet gant samariom ha kobalt (SmCo5), hogen koll a ra ar gwarelloù Ne2Fe14B o galloud er gwrezverkoù uhel ha techet e vezont da verglañ, ar pezh na c'hoarvez ket gant SmCo5, a chom stabil bepred.\nE kement degouezh ma ranker ober gant gwarelloù bihan, skañv ha kreñv ez arverer neodimiom : da fardañ klevelloù, korrglevelloù evit ar binvioù-seniñ (ar gitaroù-tredan, da skouer), uhelgomzerioù, selaouelloù, kantennoù kalet an urzhiataerioù.\nEr c'hefluskerioù-tredan en o implijer ivez, evel el lunelloù aerlistri, en aerluzelloù hag er c'hirri hiron — war-dro 1 kg a neodimiom zo e keflusker ur c'harr hiron\nIonennoù neodimium a implijer da fardañ strinkennoù evel Nd:Y3Al5O12, LiYF4 ha YVO4 a-benn amplaat hordennoù skinadoù laser e rann danruz ar skalfad tredanwarellek (700 nm-1 mm o zrohed). Bukelloù-laser, gwer pe ruz liv an hordenn, a reer gant hevelep strinkennoù goude bezañ o zroet e gouloù gwelus dre gemmañ an trohed. Da ziskouez stlennoù pouezus war ur skramm e talvezont, e-kerzh kentelioù pe brezegennoù.\n↑ Metallium Inc. (en) Liamm oberiant 15 GEN 13\n↑ GORMAN Steve, As hybrid cars gobble rare metals, shortage looms Reuters, 31 EOS 09 (en) Liamm oberiant 19 GEN 13\nAdtapet diwar « https://br.wikipedia.org/w/index.php?title=Neodimiom&oldid=1899518 »


c'helli - Wikeriadur\nEus gelli gant ur c'hemmadur dre vlotaat (g > c'h)\ndre vlotaat c'helli\nFurm kemmet ar verb gellout en eil gour unan an amzer-da-zont, en doare-disklêriañ\na) « Gra din ar muia poan a c'helli, ha desk ne d-euz netra hag a ve ker mad d'an hini a gar Jezus-Krist evel ma 'z eo gouzanv ha kaout poan dre garantez out-han. » — (Sant Liguori, troet gant Gabriel Milin, Penaos karet Jezus-Krist, Brest, 1900, p. 182.)\na) — [...]. Gant aon na c'hellfes ket dont a-benn da-unan eus ar gavadenn, e c'helli kemer ali digant furnez ar re all, [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 20.)\nb) — Te 'oar, Yann, diwall mat da vioc'h, emezan ; rak, mar pakan anezi c'hoaz war va zraou, ne vo ket kosoc'h ha, diwar an taol-ze, e c'helli kas anezi da farda sklipou ! — (Ivon Krog, Eur Zac'had Marvailhou, Buhez Breiz, Kemper, 1924, p. 55.)\na) — Daoust, eme an Toli d'ar Yaïg, penaos e c'hell Per ar C'hrafer gounit pep taol er c'hiz-ze ? Esaomp eun taol all c'hoaz. Taol evez, Yaïg, gwella ma c'helli ; me ivez ne lakin ket va daoulagad em godell. — (Lan Inizan, Toull al Lakez, Brest-Kemper, 1878, Kemper, 1930, p. 21.)\nb) — « [...] ; rak se 'ta gra bremañ da bak, kentañ ma c'helli ; [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 64.)\nch) « [...], ha flour anezhañ gwellañ ma c'helli, evit klevout gantañ e pelec'h emañ e nerzh. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 141.)\n↑ Skrivet 'helli a-wechoù.\nAdtapet diwar « https://br.wiktionary.org/w/index.php?title=c%27helli&oldid=255067 »\nDernière modification le 4 Gen 2018, à 09:22\nKemmoù diwezhañ degaset d'ar bajenn-mañ d'an 4 Gen 2018, da 09:22.


Olier IV Klison - Wikipedia\nOlier IV Klison\nUr pennad Olier Klison zo ivez.\nOlier IV Klison, ganet war-dro 1300 ha marvet en 1343), a oa ur baron ha brezelour breizhat, mab da Olier III Klison ha da Isabeau Craon.\n2 Brezel Hêrezh Breizh\n3 Lakaet d'ar marv\n5 Dimeziñ ha bugale\nOlier IV Klison dibennet, gant Loyset Liédet\nOlier IV a oa o vrezeliñ evit Roue Bro-C'hall. Hogen Breizhad e oa, a renk uhel, ha n'halle ket chom hep gouzout petra a dremene en e vro.\nBrezel Hêrezh Breizh[kemmañ | kemmañ ar vammenn]\nGwelout ar pennad Brezel Hêrezh Breizh\nPa varvas Yann III, dug Breizh, n'en doa bet bugel ebet. Daou zen a c'houlennas ar gurunenn neuze: e hantervreur Jean de Montfort hag e nizez Janed Pentevr, merc'h d'e vreur Guy ha dimezet da Charlez Bleaz, anavezet evel dug kenkent gant Pirien Bro-C'hall .\nAmaury, breur Olier, a oa savet a-du gant Montfort, Olier IV avat ac'h eas a-du gant Blois-Penthièvre. E miz Genver 1342 e voe dibabet e gastell e Blaen evel pennlec'h gant Robert Bertrand, letanant ar roue kaset gant Fulup Valois (1293-1350), da reiñ skoaz da Charles de Blois ha da dreiñ tud kostezenn Montfort da sentiñ ouzh o dugez Janed Pentevr.\nGwened[kemmañ | kemmañ ar vammenn]\nOlier Klison a oa bet lakaet da c'houarnour Gwened gant kostezenn Charlez Bleaz, pa voe kemeret kêr gant ar Saozon en 1342, da vare pevare seziz Gwened.\nPrizoniet e voe Olier gant ar Saozon, a roe harp da gostezenn Monfort, e-pad pevare seziz Gwened e miz Kerzu 1342. Kaset e voe da Vro-Saoz, ha dieubet a-benn ur pennad goude paeañ un arc'hant ha ne voe ket kavet gwall vras gant ar roue gall. Abalamour da se e voe tamallet dezhañ gant ar roue bezañ iriennet gant ar roue saoz] Edouarzh III en divije kinniget dezhañ bezañ besroue Breizh.\nPedet e voe Olier da zont da Bariz d'un tournamant, a-gevret gant ur pemzek aotrou breizhat, gant ar roue Fulup VI Prizoniet e voe Olier hag ar re all tost kenkent, ha dibennet dirak koc'hu Pariz d'an 2 a viz Eost 1343. Kement-se a voe gwelet evel un torfed gant ar c'hronikour Froissart hag e gempredidi. Droug a savas ouzh ar roue gall e-touez noblañsed Breizh. Gwir eo ne glote ket ar seurt tro-gamm gant lezennoù ar varc'hegiezh hervez lennegezh ar mare. Ouzhpenn ne oa ket prouet treitouriezh Klison, prosez ebet ne oa bet, youl ar roue e oa bet ha netra ken.\nGwashoc'h a voe. Ispilhet e voe e gorf ouzh ar post-kroug e Monfaucon e Pariz, troc'het e benn outañ ha kaset da Naoned da vezañ diskouezet e penn ur goaf ouzh an nor Sauvetout. Lakaet e voe e gorf ivez ouzh dorojoù Pariz, evel ma veze graet d'an dorfedourien vras.\nJaned Belleville, pried Olier, ne oa ket evit pardoniñ e daol kriz d'ar roue gall, na da Charlez Bleaz bezañ kemeret perzh e marv he fried, gwelet ganti evel ur muntr treitour. Kaset e oa bet penn Olier da gêr naoned, da vezañ plantet e penn ur vazh e lein mogerioù kastell ar Bouffay ( pe Dor Sauvetout hervez kronikoù zo), ha Janed Belleville, pa welas an arvest, a douas kas an dorzh d'ar gêr. Ober a reas d'he mibien, Olier ha Gwilherm, dialiñ o zad.\nUn toullad mat a dud uhel e Breizh a droas a-du ganti, hag int gant Janed d'ober ur brezel didruez d'ar roue ha d'e vignon Bleaz.\nGant he madoù e prenas Janed ul lestr evit redek war-lerc'h al listi kenwerzh gall. Freuz a reuz a reas e-pad ur pennad, met un deiz e kollas he lestr pa reas peñse.\nUn deiz, e teuas a-benn al listri gall da gregiñ elistri Janed Belleville, hogen hi hag he daou vab a deuas a-benn da dec'hel war ur skafig. E-pad pemp devezh e voent kaset-digaset gant ar mor, mavarvas Gwilherm gant ar sec'hed hag ar skuizhnez. Olier hag e vamm a voe savetaet ha kaset da Vontroulez gant tud eus kostezenn Montfort, enebourien ar roue gall.\nEn 1320, e timezas da Blanche de Bouville hag ur mab o doe:\nJean, a varvas divugel.\nEn 1328, ec'h addimezas da Jeanne de Belleville ha pemp bugel o doe :\nOlier V Klison, konestabl Bro-C'hall\nIsabeau (marvet en 1343), dimezet da Jean Ier de Rieux mamm da Jean II Rieux\nJeanne, a zimezo da Jean Harpedane, aotrou Montendre\nAdtapet diwar « https://br.wikipedia.org/w/index.php?title=Olier_IV_Klison&oldid=1875793 »\nKemmoù diwezhañ degaset d'ar bajenn-mañ d'an 19 Mae 2020, da 16:59.


Friko Dastum | YA! Keleier e brezhoneg - kazetenn sizhuniek enlinenn\nKeleier » A-nevez » Friko Dastum\n11 / 12 / 2017 | A-nevez, Glad, Keleier Breizh | Commentaires fermés sur Friko Dastum\nE Kawan emañ Julien Cornic o labourat. E Kawan an hini eo zo bet aozet ar pred evit bodañ an holl re, konterien, kanerien ha sonerien, a zo bet klevet war leurennoù Bro-Dreger e-kerzh an 20 vloaz tremenet.\nDindan 20 vloaz zo bet aozet ganto 259 beilhadeg e 70 kumun, o vodañ 64 750 den. “Amañ, zo bet un hengoun, a-viskoazh, maget gant beilhadegoù Maria Prad, plac’h Lannuon, gant sikour Roger Laouenan.” eme Julien Cornic evit displegañ ar berzh .“E Bro-Leon e teu tud da abadennoù c’hoariva. Amañ n’eo ket ar c’hiz. Ne vefe den o tont. Met ma vez kinniget sketchoù e-kerzh ar beilhadegoù, e tremen.”. Etre ar bloavezhioù 60 ha 2000 zo bet aozet 350 nozvezh, ha 250 abaoe ar bloavezh 2000. Mareoù diaesoc’h a zo bet, memestra. A-drugarez d’ar c’houblad Becam, Didier ha Laurence, zo bet kendalc’het. Da skipailh Dastum da aozañ an nozvezhioù, d’ar re Becam da embann pladennoù diwar danvez an arzourien bet pedet, evel Annie Ebrel pe Marthe Vassalo. “Ganeomp, Kreizenn Sevenadurel Lannuon, zo bet embannet un 20 CD bennak.” emezañ. Hiziv, gant e wreg, emañ en antre evit gwiriañ anv ar gouvidi, ouzhpenn 100 anezho.\nUr mont-en-dro boas\nGant an amzer o deus kavet o mont-en-dro. Ne aoz ket Dastum an nozvezhioù e-unan met kenlabourat a ra gant ur gevredigezh deus ar gumun.\nAr re-mañ a gav ar sal, digoust, a ra war-dro ar c’helaouiñ. Dastum a bled gant ar gonterien, ar ganerien… “Evit ma vefe aesoc’h d’an dud kemer perzh hag heuliañ e vez kinniget danvez liesseurt a bep eil, kontadennoù, kanaouennoù, sonerezh.” a resisa Julien.\nAlan Tudoret a zo unan eus ar gonterien, e-touez ar re yaouankañ. “Ouzhpenn 20 vloaz zo em eus kroget ganti, plijet ma oan bet gant kontadennoù Pêr Nohaic, eus ar Chapel Nevez. Dedennus-tre e oa ar mod ma kinnige e istorioù d’ar vugale.” emezañ. Hag eñ da glask danvez e kontadennoù Fañch an Uhel, da gregiñ gant ar “vicher”, er C’houerc’had. “Bremañ e kemeran perzh reoliek, 4-5 gwech ar bloaz, met dav eo din krennañ evit ma ne vefe ket re hir ar c’hontadennoù”.\nEus 8e30 da hanternoz e tremen an nozvezh, hag an holl berzhidi, un 20 bennak bewech, o vont war al leurenn, pep hini d’e dro. “A-raok mont lec’h pe lec’h e klaskan gouzout peseurt tud a vo. 4-5 kontadenn a c’hellin kontañ. Ha war ar prim e welin petra eo gwelloc’h kontañ.” eme ar c’honter.\nGant an amzer eo diaesoc’h-diaesañ kaout konterien, ar pezh n’eo ket ken gwir evit ar ganerien evel Jacques ha Louisette Lamour, en avañtur aboae 1998, pe c’hoazh Ifig Kastell, eus Lannuon. “Abaoe 40 vloaz e kanan hag e sonan, en ma bro, Plûned, Ploubezre, Kaouenneg…” emezañ. Kanañ da selaou a ra-eñ ha prest eo da deurel e ganaouenn “Etre chapelig Sant Eflamm ha tosenn Menez Bre.”\nA-drugarez dezhañ, da dud evel Gilbert Goasdoue, zo bet kanet 2 849 kanaouenn, kontet 3108 istor, sonet 2072 tamm sonerezh.\nE Kawan e oa laouen an dud da sellet aketus ouzh ar poltridi, test eus un amzer zo bet. Ha loc’het eo mat evit kenderc’hel.\nBeilhadegoù da zont :\nE Trezelan d’an 1/12, e Tregrom d’an 8/12, e Kawan d’an 19/1, e Plûned d’an 2/2, e Trezeni d’an 16/2, e Plounerin d’an 2/3, e Pürit d’ar 16/3 hag e Lannuon d’an 23/3


Frederig Danmark (1753-1805) - Wikipedia\nFrederig Danmark (1753-1805)\nUr pennad Frederig Danmark zo ivez.\nAr priñs Frederig Danmark (ganet d'an 11 a viz Here 1753 e Kopenhagen, marvet d'ar 7 a viz Kerzu 1805 e Kopenhagen ivez) a oa mab d'ar roue Frederig V Danmark ha d'e eil pried Juliane von Braunschweig-Wolfenbüttel.\nAr priñs Frederig\nPoltred ar rouanez Juliane von Braunschweig-Wolfenbüttel, mamm ar priñs Frederig, gant Vigilius Eriksen (1722-1782)\nEñ e oa ar mab nemetañ a chomas bev eus unaniezh Frederig V gant e eil pried. Nammet e oa.\nPa varvas ar roue Frederig V Danmark en 1766 e voe anvet e vab Christian VII, breur henañ Frederig, da roue. Met barradoù follentez en deveze ar roue yaouank. E gwirionez edo ar galloud adalek 1770 entre daouarn ar rouanez nevez Caroline Mathilde von Hannover hag he fried-kleiz Johann Friedrich Struensee, medisin ar roue. Levezonet e oa o folitikerezh gant mennozhioù ar frankizouriezh, ma savas an noblañsed en o enep.\n2 An niz o vont da roue\nAr rouanez Juliana Maria a gemeras perzh en 1772 en taol-Stad a ziskaras Struensee hag a harluas Carolina Matilda. Neuze e lakaas envel he mab, ar priñs Frederig, da rejant, hogen etre daouarn e vamm e chomas ar galloud. Ur gouarnamant a-du gant ar gwashañ mirourien e voe hini ar rejantez hag he ministr Ove Høegh-Guldberg.\nAn niz o vont da roueAozañ\nHogen ur Frederig all a oa o c'hortoz e dro. Frederig ivez e oa anv mab ar roue foll, ha hennezh a dennas ar galloud digant e vamm hag e eontr pa gemeras ar rejañs en 1784, da 16 vloaz.\nRen a reas ar vro neuze e-lec'h e dad Christian VII, hag anvet e voe da roue goude marv e dad.\nGoude an taol-Stad e chomas ar priñs Frederig Danmark hep levezon el lez. Met mab ebet ne chomas bev d'e hanterniz roue, setu ma c'hallje bezañ anvet da ren adarre war-lerc'h ar roue. E vab Christian VIII (1786-1848) avat an hini a renas war-lerc'h Frederig pa varvas hennezh.\nDimeziñ a reas e 1774 da Sophie Friederike von Mecklenburg (1758-1794). Meur a vugel o devoe, en o zouez :\nChristian VIII (1786-1848), a zeuas da vezañ roue Danmark e 1839.\nGoude tan-gwall palez Christiansborg Palace e 1794 ez eas ar priñs Frederig da chom e palez Amalienborg gant e diegezh. Sophie Frederike a varvas er bloaz-se en-eeun, ur pennadig war-lerc'h o dilojadenn. Frederig a vevas 11 vloaz c'hoazh, ken na varvas en Amalienborg d'ar 7 a viz Kerzu 1805.\nAdtapet diwar « https://br.wikipedia.org/w/index.php?title=Frederig_Danmark_(1753-1805)&oldid=1767777 »\nDernière modification le 3 Gwe 2017, à 18:00\nKemmoù diwezhañ degaset d'ar bajenn-mañ d'an 3 Gwe 2017, da 18:00.


Accueil / Lec'h / Etrebroadel / Ar Rouantelezh-Unanet war-nes tarzhañ ?\nMaxime TOUZE 28 July 2019\nPiv a vefe gouest da ziouganañ penaos e vo dazont ar Rouantelezh-Unanet ? Diaes eo lâret. Abaoe tri bloaz e chom el lagenn da-heul votadeg ar Brexit. N’eo ket bet biskoazh ken disrannet ar poblañsoù eno. Donedigezh Boris Johnson e penn ar gouarnamant a zo ur sin ouzhpenn e ya war-drenkaat an darempredoù etre ar broadoù. Prometet en deus e vefe sevenet ar Brexit d’an 31 a viz Here d’an diwezhatañ, kousto pe gousto. Met hag-eñ ne vefe ket an taol brasañ roet d’ar Rouantelezh-Unanet ? Ha roet gant ur broadelour breizhveuriat, peadra da c’hoarzhin glas evit ar re a zo eus e du.\nA-benn tri miz e vefe sevenet ar Brexit, ha biskoazh kement a drubuilhoù e diabarzh ar vro, e pep korn ar vro zoken. Greomp tro an teir broad vrasañ e-kichen ar Saozon.\nEno emañ an trubuilhoù brasañ. Hag eno emañ an dalc’h evit goût hag un emglev a vo pe ne vo ket da-geñver ar Brexit. An Europeaned o deus embannet dija ne vefe ket cheñchet ar pezh a oa bet votet diwar-benn an harzoù en Iwerzhon, ar Back-Stop. Ar pezh ne c’hall ket gouzañv Boris Johnson, ha mennout a ra cheñch an dra-se pe ne vo emglev ebet. Ankeniet eo an Iwerzhoniz o soñjal e c’hallfe dont en-dro al lazhadegoù. Soñj an adunvaniñ a c’hounez speredoù an dud tamm-ha-tamm. Hag evit ar wech kentañ e oa bet lâret en ur mod ofisiel gant Leo Varadkar, Ministr Kentañ Republik Iwerzhon, e c’hallfe bezañ adunvanet an enezenn ma ne vefe emglev ebet. Digwener e oa da vare ur skol-veur hañv e kontelezh Donegal. Hervez ar Ministr Kentañ ez eus muioc’h-mui a dud etre daou soñj hag a sell war-zu ar Republik o welet ne ya ket war an tu mat ar Brexit. Aotrou Maer Belfast en doa embannet n’eus ket pell ’zo e ranker prientiñ an adunvaniñ ivez. Hag un nebeud pennoù bras protestant pe lealour o deus embannet kement-all. Fiñval a ra an traoù e Norzh-Iwerzhon. Ha n’eo ket mui un hunvre evit ar Republikaned gwelet o enezenn unanet.\nEmbannet eo bet splann gant Nicola Sturgeon : fellout a ra dezhi ha d’an SNP e vefe un eil referendom diwar-benn an dizalc’hiezh. Met evel ar wech diwezhañ e vo ret kaout aotre Westminster evit aozañ anezhañ diouzh al lezenn. N’eo ket prest Boris Johnson da reiñ an aotre-se evit ar mare, p’emañ o klask seveniñ ar Brexit. 62 % eus ar Skosiz o doa votet a-enep. Ar pezh en deus adlâret Ian Blackford, e penn kannaded SNP e Westminster, deiz kentañ respet Johnson. Un tamm flemmus eo bet zoken pa’n deus boulc’het e brezegennig o lâret “Degemer mat da Vinistr Kentañ diwezhañ ar Rouantelezh-Unanet”. Hag adlâret en deus dezhañ ne oa ket bet gounezet dilennadeg ebet gant ar Virourien e Bro-Skos abaoe pellik amzer ha n’en deus tamm reizhveli ebet da lakaat war ar Skosiz. A-benn warc’hoazh e yelo Boris Johnson da Vro-Skos da gejañ gant izili e strollad politikel. Ruth Davidson, penn ar Virourien e Bro-Skos, he deus lâret e soutenfe anezhañ met ne c’hallfe ket souten un No-Deal. Ne grogo ket en ur mod seder an darempredoù etrezo sur a-walc’h, dreist-holl p’he doa soutenet tud all e-pad koulzad kabaliñ diabarzh ar strollad Tory. Bemdez e ya war-ziskar pouez ar Virourien e Bro-Skos ha war-greskaat hini an dizalc’hourien. Betek kaout an dizalc’hiezh ?\nAr vroad nemeti he doa votet a-du gant ar Brexit gant ar Saozon. Diaesoc’h eo eno evit an emsav kembreat met war-raok e ya memestra, hag ur gwir lusk evit an dizalc’hiezh a weler bremañ. Adam Price, penn ar Plaid Cymru, n’en deus ket aon rak embann e pep lec’h e youl da welet Kembre dizalc’h, dreist-holl gant dañjer ar Brexit. Evit an eil gwech e oa bet aozet ur vanifestadeg evit an dizalc’hiezh e Kembre. Dec’h e oa e Caernarfon pa oa en em vodet en-dro da 8 000 a dud. Ar vanifestadeg kentañ he doa bodet ur 5 000 bennak e Kerdiz, un nebeud sizhunioù kent. Manifestadegoù diwar batrom ar re a weler e Bro-Skos abaoe un nebeud bloavezhioù, da lâret eo aozet gant ur gevredigezh distag eus ar strolladoù politikel gant ar c’hoant aozañ manifestadegoù un tammig pep lec’h war an tiriad. Tamm-ha-tamm e kemer pouez ivez an emsav kembreat, ankeniet m’eo an dud gant disoc’hoù ar Brexit war o bro, dreist-holl evit al labour-douar hag ar yezh.\nShare the post "Ar Rouantelezh-Unanet war-nes tarzhañ ?"


Sujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 02 Mar 2015, 22:45\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Mar 03 Mar 2015, 13:00\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 20:38\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 21:10\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 21:38\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 23:35\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Jeu 05 Mar 2015, 23:52\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 00:13\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 00:17\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 00:19\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 00:48\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 22:26\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Ven 06 Mar 2015, 22:30\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Mar 2015, 15:39\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Sam 07 Mar 2015, 16:41\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:03\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:17\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:20\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:35\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:36\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 12:47\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 13:24\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Dim 08 Mar 2015, 13:41\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 09 Mar 2015, 07:50\nSujet: Re: [CDA n°1] Gwaith-e-Durmen Follondiéva, l'Armée d'Arnor ! Lun 09 Mar 2015, 08:20


Petra 'zo nevez e brezhoneg e miz Ebrel 2021 ?\nPublié le 2/04/21 9:26 -- mis à jour le 02/04/21 09:26\nDeiziataer Brezhoweb miz Ebrel.\nMuioc'h a dud, muioc'h a vrud ? Kinniget 'vez deoc'h deiziataer miz Ebrel gant 5 den ar wech-mañ (daou zen o teskiñ ar yezh en o zouez) ! Un deiziataer bep miz 'vit lakaat war-wel al levrioù, an darvoudoù, an abadennoù radio pe ar videoioù nevez da welet e brezhoneg.\nSkignet ‘vez an deiziataer-mañ deiz kentañ ar miz (nemet ar Sul). Hini miz Meurzh zo bet skignet hiziv, gant levrioù nevez "Goude Marv DJ Mao" ha "Moutig hag arc'h Noe", pladenn ar miz "War hent Youenn Gwernig", video ar miz gant an teulfilm "An Alc'hwez aour" sevenet gant Mikael Baudu, ur podkast radio, hag un arload e brezhoneg evit c'hoari gant ar gerioù.\nDeiziataer miz Ebrel da welet ivez war Brezhoweb (Istitlet e brezhoneg)\nPlijout a rafe din gwelet ha klevet Katell Grall adarre en hoc'h abadennoù.\nUr plac'h telejenek eo, da vat.


Pajenn:Perrot - Bue ar Zent.djvu/530 - Wikimammenn\nPajenn:Perrot - Bue ar Zent.djvu/530\nC’houec’hvet devez warn-ugent a viz Gouere\nNeb ne gar ket mamm ar Werc’hez\nPried Joachim, mamm ar Werc’hez, mamm-goz Jezuz, Anna, eo santez muian-karet ar Vretoned.\nEr bla 700, ar chapel-ze, deut da vezan koz, a gouezas en he foull ; koulskoude, tud ar vro a anaveze al lec’h m’oa bet, evit bezan eul lec’h santel ; hag al loened hen douje kenkouls hag an dud, rak bep gwech ma tostaed an alar outan, an ejenned a teue aon d’eze hag a dec’he war o c’hiz.\nEr bla 1623, e oa en Keranna eun tieg hep deskadurez, daou-ugent vla d’ezan, eun den eus ar re wellan, e hano Yvon Nikolazig. Pep tra, adalek e vugaleach, en devoa e laket d’ober anaoudegez gant santez Anna : hano e geriaden, konchou ar re goz, miret\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/530&oldid=140811 »


Pajenn:Instructioneu santel ar er gurionnéeu principal ag er religion, 1790.djvu/114 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/114\nbéd-men. Doué en dès permettét ma vezai diæz difforh, ahoël é certæn treu, er péhet veniel doh er péhet marvel, eit ma vezèmb bet gùel ar hur goard doh peb-sort péhet. Mar carét enta en Eutru-Doué, hui e zeli quêntoh merhuel eit en offancein é mod erbet. A pe gouéhét én ur faute-benac, groeit bean un Act a Gontrition ; queméret ur bénigèn jaugeabl eit hum bunissein a nehi, hac eit mirèt a gouéh én un aral. Ma ne rét cas ag er péhet veniel, ean hou conduyou d’er péhet marvel, ha d’er marhue éternel. En hani e gar Doué, é-mé er Scritur, ne zispris nitra, eit pligein dehou parfætemant.\nBOut-ç’ou calz a dreu ne ouyamb quet, ha n’en domb quet obligét d’ou goud ; rac-ce ne vehèmb quet rescondabl a nebai dirac Doué. Mæs bout-ç’ou ehue e eèllamb hac e zeliamb goud, hac ag er-ré-ze é homb rescondabl. Mar dai dré hur faute ne ouiamb quet er péh e eèllamb hac e zeliamb goud, n’en domb quet exant a béhet quel liès gùéh ma hroamb dré en ignorance-ze un dra-benac inemp de Lezèn Doué, pé de hani en Ilis. Mar dai quêstion ag un dra diæz eid-omb de zésquein, hun ignorance e ziminu er péhet : mæs mar dai quêstion ag un dra hur bezai eèllét forh æz désquein, hun ignorance é léh bihannad er faute, hé\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/114&oldid=128642 »


Kaozeal:Skritur goudjaratek - Wikipedia\nEvidon-me e vefe gwelloc'h ober gant ar Goudjerad hag ar goudjerateg. Pa vez skrivet un "u" e vez lavaret "ou" e meur a yezh nemet e galleg, e brezhoneg, e turkeg hag ...e saozneg. (evel ma ouzez mat)\n~n Ch. Rogel 00:10, 31 July 2005 (UTC)\nya, gwir eo - penaos chench an titl? (pa vo bet chenchet toitl ar pennad ez in da reizhañ ar skritur er pennadoù all - gwelloc'h evit ober gant ul liamm adkas me 'gav din). ha posubl eo chench an titl? (hag ivez sevel un isrummad doareoù-skrivañ e rummad pennañ yezhoniezh? Neal 08:17, 31 July 2005 (UTC)\nEvit chañch un titl : 1. Ober un adkas 2. Lakaat an titl faziek war "bajennoù da nulañ" Pa vo un toullad pajennoù da nulañ e vo ret goulenn ma vint nlet gant ar merour nemetañ Aoineko. hemañ ne oar ket ar brezhoneg, met labour a ra evit ar wiki brezhoneg ma 'z eus ezhomm. Pa vo brasoc'h niver an dud vrezhoneger o labourat e vo votadegoù evit envel merourien e-touez ar re o-deus bet savet un toullad bras a bennadoù.\nPenaos lakaat doare-skrivañ da vezañ isrummad yezhoniezh?\n1. Lakaat ar rummad doare-skrivañ d'ur pennad bennak war ar sujed-mañ 2. Klikañ war anv ar rummad doare-skrivañ p'eo bet enrollet ar pennad 3. Skrivañ Category:yezhoniezh war ar bajenn-sevel ha graet eo !\nCh. Rogel 13:16, 31 July 2005 (UTC)\ngraet eo. met ur gudennig zo - war a seblant e oa eus ar rummad-se dija ha bremañ m'int bet rumatet ganin-me e-barzh isrummad 'doare-skrivañ' emaint renket er rummad-pennañ 'siañs ar yezhoù' ha n'eo ket evel isrummad dindan rummad pennañ 'yezhoniezh' (renket int ar pennadoù unan-ha-unan dindan rummad 'yezhoniezh' avat..) Neal 14:01, 31 July 2005 (UTC)\nAdtapet diwar « https://br.wikipedia.org/w/index.php?title=Kaozeal:Skritur_goudjaratek&oldid=34407 »\nKemmoù diwezhañ degaset d'ar bajenn-mañ d'an 23 C'hwe 2006, da 21:39.


Kaozeal:An Oriant - Wikipedia\nDaoulinomp dirak nerzh arguzennoù E Santelezh : (- bimbochetaj (evel-se e oa abaoe bloavezhioù ha ne oa den o klemm betek ma vefe deuet "languesrégionales" (!) dec'h da lakaat e verk)\nbimbochetaj : ger implijet ganit evit diskouez adalek peseurt ideologiezh e komzez : kavet en ur romant eus 1927 !\nevel-se e oa abaoe bloavezhioù : ... ha koulskoude 'teus kredet kemmañ, met se a zifennez ouzh ar re all ! dreistwirioù dit?\nha ne oa den o klemm : piv nemedout a glemm? ouzhpennañ elfennoù holloueziadurel er pennadoù a zo traoù naturel hag a vez graet bemdez; lemel elfennoù holloueziadurel abalamour d'ur spered "breizataoek" tremen kozh n'eus nemedout oc'h ober;\nhervez reolennoù wikipedia e c'hall pep hini kemer perzh, memes tud gant anvioù droch trec'hlidus\nden ne laka e verk : ne rez nemet diskouez da damm spered perc'henn. Pep hini laka e damm, ha zoken IPoù chikanus ha trabasus. Ma n'eo ket mat e vez reizhet, hervez ar reolennoù, ha n'eo ket hervez soñjoù ar sañserien ha spazherien. Bianchi-Bihan (kaozeal) 17 Meu 2015 da 12:16 (UTC)[respont]\nEr pennadoù Naoned, Gwened, Roazhon e c'haller lenn (dre chañs) an anvioù er yezhoù all, war-lerc'h an anv brezhonek, evel ma tere en un holloueziadur. Ha den, nemedout ne glemm, hag er pennad an Oriant eo e rez. Bianchi-Bihan (kaozeal) 17 Meu 2015 da 12:22 (UTC)[respont]\n«GALLEG, YEZH OFISIEL NEMETI» frazenn garetañ an hini a laka galleg, portugaleg, spagnoleg… e-lec'h brezhoneg er wikipedia-mañ.--Trec'hlid mitonet (kaozeal) 17 Meu 2015 da 13:22 (UTC)[respont]\n... frazenn garetañ ... ... Droch ken ec'h eo droch ... Ken droch ha lavarout, lakaomp, Bimbochet, den karetañ an trec'hleader.\nGoulenn : Pet yezh zo er stad c'hall? Un hanter dousenn bennak. Pet yezh ofisiel zo er stad c'hall? Me ne welan nemet unan. Dre-se e c'haller lavarout eo ar galleg, yezh ofisiel nemeti, diwar-goust ar yezhoù all. Ma kavez prouennoù kontrol dispak anezho amañ. Bianchi-Bihan (kaozeal) 17 Meu 2015 da 14:28 (UTC)[respont]\nLavarout hag adlavarout hag adadlavarout an dra-se evel ur mantra war gement pajenn kumun, departamant, rannvro a zo… Adkavet eo bet an aotrou Touboñ.--Trec'hlid mitonet (kaozeal) 17 Meu 2015 da 14:35 (UTC)[respont]\nSperedekat arguzenn! War bep pajenn db ar bibien e kavez XXIII gwech ar mantra-mañ: Yann ... a oa pab Roma .\nImplij a rez ar ger mantra evit prouiñ da hindouegezh ? Adkavet eo bet Hare Krishna ?\nE-lec'h lezel da sorc'hennoù da redek ar parkeier, poagn da lakaat da spered da gompren e oamp o kaozeal eus lakaat er pennad an Oriant netra nemet pezh a gaver er pennadoù all, db kumunioù Breizh ha broioù all. Bianchi-Bihan (kaozeal) 17 Meu 2015 da 14:40 (UTC)[respont]\nNiver ar c'hantonioù[kemmañ ar vammenn]\nDislavar zo etre daou bennad. Bianchi-Bihan (kaozeal) 17 Meu 2015 da 12:30 (UTC)[respont]\nAdtapet diwar « https://br.wikipedia.org/w/index.php?title=Kaozeal:An_Oriant&oldid=1628503 »\nKemmoù diwezhañ degaset d'ar bajenn-mañ d'an 17 Meu 2015, da 14:50.


(Adkaset eus Pêr Iañ (dug Breizh))\nPêr, lesanvet Brizhkloareg, (1191 - 1250) a oa Dug Breizh e-pad 25 bloaz, eus 1213 betek 1237, jure uxoris, ha kont Richmond hag aotrou Machecoul.\nGanet e oa war-dro 1187 e Dourdan. Mab e oa da Robert II, kont Dreux, ha kenderv d'ar roue gall Fulup II an Aogust.\nStourmet en deus Pêr Iañ gant Fulup hag e vab Loeiz a-enep Yann Dizouar hag Herri III a Vro-Saoz, met goude marv Loeiz en em savas a-enep Gwenn Kastilha, rouanez Bro-C'hall.\n↑ Pierre de Dreux pe Pierre Mauclerc e galleg\nAdtapet diwar « https://br.wikipedia.org/w/index.php?title=Pêr_Iañ_(Breizh)&oldid=1896331 »\nKemmoù diwezhañ degaset d'ar bajenn-mañ d'an 26 C'hwe 2021, da 16:32.


Ahmed Abdallah Abderemane (12 a viz Even 1919 e Domoni (Anjouan) - 26 a viz Du 1989) a oa ur politikour eus Komorez, bet prezidant kentañ ar vro.\nD'ar 6 a viz Gouere 1975 e teuas Komorez da vezañ ur Stad nevez, dizalc'h diouzh Bro-C'hall, gant Abdallah prezidant. Ur miz goude, d'an 3 a viz Eost, e voe distroadet gant Said Mohamed Jaffar ha mont en harlu da Bariz. Kemer a reas ar gallou en-dro en un taol-Stad, sikouret gant ar goprsoudard gall Bob Denard e 1978. Goude bezañ gouarnet asambles gant Mohamed Ahmed ec'h eas da brezidant Komorez e miz Here 1978. E 1982 e verzas an holl strolladoù politikel nemet e hini, an UCP (Union Comorienne pour le Progrès). Evel-se e voe addilennet da brezidant e 1984. D'ar 26 a viz Du 1989 e voe muntret e Moroni e-pad un taol-nerzh kaset gant Said Mohamed Djohar.\nAdtapet diwar « https://br.wikipedia.org/w/index.php?title=Ahmed_Abdallah&oldid=1453732 »\nKemmoù diwezhañ degaset d'ar bajenn-mañ d'an 3 Ebr 2013, da 01:46.


Amañ emaoc'h :Degemer » Levrioù » Levrioù 0-5 blz » 27 pesk\nGanet eo Patrick Béchard (PADS) e Roazhon e 1973. Mestr skol-vamm eo e Gwened. E meur a gazetenn en deus kemeret perzh : ar fanzin Gripi (An Tri Boulomig O C'havell Aour, Penn-Annev), ar gelaouenn Meuriad (Wil ar C'hwil) hag ar gazetenn Ya ! (Marsel Yogi, Gâd ha Zhüg). War-dro al lec’hienn Skrabidoull e ra ivez. Warni e c’heller kavout bannoù-treset savet pe troet e brezhoneg. Tri levr en deus savet c’hoazh, bet embannet gant Keit Vimp Bev : Kaier tresañ (2011), Ur pesk munut (2012) hag E-leizh a besked (2013).


Kenderc'hel a ra stourm ar jiletennoù melen e Breizh © Maxppp - Nicolas Le Querré\nDiffusion du jeudi 29 novembre 2018 Durée : 7min\nKregiñ 'ra gopridi'zo da stourm gant ur jiletenn velen a-enep un taks war ar GNR a dalvezo 'benn bloaz evit an embregerezhioù o labourat gant ar beizanted. Komzet hon eus ivez diwar-benn un darvoud anvet "Les pieds dans le plat" a vo e Kemper. Hag roet e vo lañs da gip Europa melldorn ar merc'hed !\nRochedoù melen : kroget peizanted'zo gant ar stourm\nDileuridi ar jiletennoù melen a gejo gant Edouard Philipe warc'hoazh. Keit-se o deus embannet ul listennad klemmvanoù dre ar rouedadjoù sokial. Hirr mat, SDF ebet, tailhoù hervez ar goproù, retred ebet dindan 1 200 euro, ar SMIC 1 300 euro net, skoazellañ an tiez koñvers bihan, degemer gwelloc'h ar repuidi ha kement'zo. War ar stern emañ bepred strolladoù jiletennoù melen. Harpañ reont ivez tud embregerezhioù ar BTP, a stank pourvezhioù eoul-mein an Oriant ha Brest. Taksoù vezo lakaet war an GNR, ar "gaz oil non routier" , 'benn ar c'hentañ a viz geñver a zeu evi ar BTP, ha bloaz warlerc 'h evit an embregerezhioù a labour evit kount ar beizanted. Raymond Léon a labour justamant evit un embregerezh a seurt-se e-kichen Rochtreun.\nà lire Gilets jaunes : le point sur la 13e journée de mobilisation\nKregiñ a ra fenoz kib melldorn Bro Frañs\nDa nav eur emberr e vo roet lañs da gib europa melldorn ! Aozet eo an holl vatchoù e Frañs, ha lod diouto a vo zoken e sal an Arena e Brest. Lañset e vo ar jeu gant skipailh merc'hed bro frañs a-enep da Vro Rusia. Marianne Bleunvenn a zo ezel deus skipailh melldorn Plabenneg. Gounnit ar c'hip c'hellfe ober skipailh bro frañs emezi !\nAn darvoud "les pieds dans le plat" evit deskiñ debriñ gwelloc'h\nUr saloñs war ar mod da zebriñ mat ha da gaout plijadur o tebriñ. Setu tem an darvoud anvet e galleg "Les pieds dans le plat". Aozet e vo digwener gant kumuniez kumunioù Kemper Breizh Izel. A-hed an dervezh e vo un toullad darvoudoù a-benn kizidikaat ar re yaouank, studierien pe liseidi. Diouzh noz, adalek 19e30, e vo ur brezegenn digor d'an holl. Sten Furic a vo war al leurenn evit prezegenniñ, e penn an embregerezh La compagnie bretonne eo. Fardet e vez gantañ boestoù-mir pesked. Pouezus eo hervezañ seurt darvoudoù evit displegañ d'an dud penaos eo fardet ar boued.\nà lire Etude CLCV : des plats cuisinés à la viande... presque sans viande !


☁ naonao. - Page 2\n(#) Sujet: Re: ☁ naonao. Sam 25 Fév - 19:54\n(#) Sujet: Re: ☁ naonao. Sam 25 Fév - 23:05\n(#) Sujet: Re: ☁ naonao. Sam 25 Fév - 23:52\n(#) Sujet: Re: ☁ naonao. Dim 26 Fév - 3:20\n(#) Sujet: Re: ☁ naonao. Dim 26 Fév - 3:54\n(#) Sujet: Re: ☁ naonao. Dim 26 Fév - 14:49\n(#) Sujet: Re: ☁ naonao. Dim 26 Fév - 14:50\n(#) Sujet: Re: ☁ naonao. Dim 26 Fév - 15:59\n(#) Sujet: Re: ☁ naonao. Dim 26 Fév - 16:14\n(#) Sujet: Re: ☁ naonao. Dim 26 Fév - 22:57\n(#) Sujet: Re: ☁ naonao. Mer 29 Fév - 19:39\n(#) Sujet: Re: ☁ naonao. Mer 29 Fév - 19:47\n(#) Sujet: Re: ☁ naonao. Jeu 1 Mar - 1:08\n(#) Sujet: Re: ☁ naonao. Jeu 1 Mar - 11:01\n(#) Sujet: Re: ☁ naonao. Ven 2 Mar - 12:27\n(#) Sujet: Re: ☁ naonao.


Idylle (danevell) - Wikipedia\nUr pennad Idylle zo ivez.\nIdylle zo un danevell c'hallek gant Guy de Maupassant, embannet e 1884\nDa gentañ e voe embannet En voyage er gelaouenn Gil Blas d'an 12 a viz C'hwevrer 1884. Adembannet e voe en dastumad Miss Harriet.\nEn tren etre Gevova ha Marseille, er vagon diwezhaén, ur gwaz hag ur vaouez. Hi zo pemp bloaz warn-ugent, ha lart ken ez eo; eñ zo treut, rous e groc'hen, o veajiñ gant ur bal, da vont da glask labour da Vro-C'hall.\nAdtapet diwar « https://br.wikipedia.org/w/index.php?title=Idylle_(danevell)&oldid=1819987 »


Ai‘ta! » Ur skinwel evit Breizh, war ar 5 departamant : Pegoulz ?\nKomz a reer eus an digreizennañ adarre met n’eo ket hepken un afer a « zidroc’hiñ tiriadoù ». Un afer a varrezgezhioù eo ivez ha dreist-holl war tachenn ar c’hleweled publik. Hag amañ n’eus netra a ya war-raok !\nSeurt ur farsadenn e oa lidañ 50 bloaz a skinwel « rannvroel » e 2014 (deiz ha bloaz lidet ivez hervez hor feson deomp-ni d’an 12 a viz C’hwevrer) ! Dreist-holl pa ouzer ez eus nebeutoc’h a 10 % a brogrammoù rannvroel skignet war Frañs 3 Breizh !\nDindan 40 bloaz eo tremenet ar programmoù brezhonek er skinwel publik eus 10 munutenn (an abadenn « Breiz o veva » bet krouet er bloavezh 1971) da 1 eurvezh 30 bep sizhun. Dister e chom plas ar brezhoneg eta pa ouier penaos en deus emdroet ar bed-se er bloavezhioù diwezhañ.\nD’an 8 a viz Even e vo aozet gant ar strollad Ai’ta ! un devezh ispisial evit diskleriañ hor gwir da gaout ur gwir media brezhoneg (TNT, VOD, streaming, internet…) skignet war Breizh a-bezh (5 departamant !).\nUl lec’hienn internet ispisial evit an darvoud :\nBOUM AI’TA ! 8/06\n– un daol grenn gant politikerien deus ar vro (kannaded evel : Paul Molac, Jean-Luc Bleunven, dilennidi lec’hel evel Christian Troadec ha tud e karg eus ar c’hleweled e Breizh war an tem : « Penaos mont war-raok war plas ar brezhoneg er skinwel ? »\n– ur gerzhadeg vras festus gant tem ar bloavezhioù 70 a gaso ac’hanomp betek ar Roc’h Tredudon. Eno e vo roet ar gaoz d’an holl aozadurioù o deus respontet d’hor galv evel : EELV, l’UDB, UDB Jeunes, Strollad Breizh, Breizh Europa, Kevre Breizh, Div Yezh Breizh, Dihun Breizh, Breizhistance, Bretagne Réunie, 44=BZH, BreizhImpacte, poellgorioù lec’hel eus ar bonedoù ruz…evit ma c’hellint lavarout pegen pouezus eo ar stourm-se evito. Da c’houde e vo laosket ar plas da ganerien ha kanerezed brudet evel Nolwenn Korbell pe tud brudet eus ar bloavezhioù 70 evel Bernez Tangy ha Gweltaz ar Fur..\n– Ur « BOUM » (sonadegoù diouzh noz gant strolladoù meur ar vro evel : Ramoneurs de Menhirs, IMG, Alambig Elektrik, Rhapsoldya)\nE penn kentañ miz Even e tlefe bezañ embannet disoc’hoù an enklaskoù kaset gant ar c’homision Brucy evit gouzout peseurt dazont reiñ da Frañs 3. En amzer da zont e vo diaesoc’h-diaesañ evit ar stad arc’hantaouiñ 2 chadenn skinwel publik hollek. Labouret oa bet seurt damheñvel komision, komision Copé e miz Even 2008 war tem treuzfeurmiñ Frañs 3 en ur rouedad chadennoù rannvroel da vat…\nPeseurt galloud d’ar rannvro war an dachenn-se pa ouier e lavarer en Emglev Dazont Breizh e c’hellfe bezañ « diorroet ar kleweled ranvroelaet » evel tachenn da amprouiñ, en « Titl IV : Kadarnaat identelezh sevenadurel Breizh ».« emañ an diorren a servij kleweled rannvro e-touez an oberoù a c’hellfer arnodiñ ». Koulskoude, abaoe netra zo c’hoarvezet. Poent chañch penn d’ar vazh gant ur patrom o tont eus an ORTF\n« Deuit gant Ai’ta! war hentoù ar Redadeg !\nBreizh unvan ha brezhoneg er skinwel ! »


Buhez ar Zent. pages 551, 552, 553, 554. Encyclopédie Marikavel.\npage 551, 552, 553, 554\nPevare devez a viz Eost\nDiazezour Urz ar Vreudeur-Prezegerien (1170-1221)\nominik a deuas er bed er Spagn, er bla 1170. E vamm Jann d'Aza, eur zantez he-unan, a lakas he holl aked evit trei, pa oa c'hoaz yaouank, e spered war-zu Doue. Deski a reas d'ezan, dreist-oll, karet ar Werc'hez; ha devosion ar c'hrouadur a yeas kement da galon Mamm Doue, ma plijas ganti en em ziskouez alïes, ha deski d'ezan an doare da lavaret ar Rozera. Divezatoc'h, ar beden-ze a vezo e wellan benveg evit konvertisan an heretiked.\nD'an oad a bevarzek vla, e gerent hen c'hasas da skol-veur Palenzia. Eno e labouras, hag eno e teuas da vezan desket kouls war skianchou an douar ha war skianchou an nenv. Ar gernez o vezan kouezet war ar vro, e roas betek e zilhad d'ar beorien. Zoken, evit kaout muioc'h da rannan gante, e werzas e levriou, treo a briz bras, er mare-ze ha ne oa c'hoaz anavezet nemet ar skridou-dorn. E vue a oa pinijennus : yun a rê allés; n'en devoa ken evaj nemet dour, ken gwele nemet eur planken. Dre-ze e viras ken brao glanded e galon ma oa eun dudi evit an Ele ha Rouanez an Ele dont davetan.\nDeut da vezan beleg, eskob Osma hen dibabas evit bezan chaloni e iliz-veur. « E-touez ar chalonied-all, Dominik a oa evel eur sklerijen savet awel d'an holl, ar c'hentan dre e zantelez, an divezan dre e izelded a galon. C'houez vat a oa gant e vue evel ma ve gant ar bleun d'an neve-amzer. Noz-de en iliz, ne skuize kammed o pedi, ha kammed ne finve eus ar gouent, nemet ouz red, gant aon da goll ar gwel a Zoue. » War c'houlenn e eskob, en em roas da brezeken Osma hag er c'hêriadennou tro-war-dro; e brezegennou a zougas kalz frouez. Evelse e vevas epad nao bla. E oa neuze o 'n em brepari, hep gouzout, d'an oberou bras a dlee kas da benn divezatoc'h.\nWar-dro ar bla 1204, eskob Osma a yeas da Rom hag a gasas gantan Dominik. O tremen dre ar c'hreiste eus ar Frans, e oent testou eus an dismantr a rê, er vro-ze, an Albigiz, eun toullad heretiked diwar-dro Albi. Ar re-ze a oa dispac'herien ha franmasoned an arnzer-ze. Dominik a chomas mantret e galon hag a lakas en e zonj dont er c'hentan m'hallje da zikour kristenien ar vro-ze. Distro eus Rom, e chomas eta er Frans. Prezek ha prezek a rê c'hoaz; ar wirione a bare war e vuzellou evel eur sklerijen lugernus. Evit gwelloc'h he lakat da baran dirak daoulagad an heretiked, e veze bepred prest da gonferansi gante en o zier ha war ar plasennou, dre gomz ha dre skrid. Eun devez e oe dibabet tri den desket evit barn etre skridou ar zant ha re an heretiked. O vezan n'hallent ket 'n em glevet war ar varnedigez, en em glevjont, da vihanan, da gemer Doue da varner bras. Ar skridou, kouls re an heretiked ha re Zomïnik, a dlee bezan stlapet en kreiz eun tantad tan, hag an hini a vije espernet a vije an hini mat. Grêt e oe eta eun tantad, hag ar skridou tôlet ennan. Kerkent hini an heretiked a yeas en ludu; hini Dominik a zavas anezan e-unan ' us d'ar flammou, ha distôlet e oe er-mêz hep droug ebet. Eun eil hag eun trede gwech e oe grêt an aprou, ha ter gwech skridou Dominik a oe distôlet hep ma vijent bet, zoken, duet gant an tan. Kement-se a ziskoueze skler en pe du e oa an Otrou Doue ha gant piou e oa ar wirione. Darn eus an heretiked a zigoras o daoulagad, mes darn-all a chomas aheurtet hag a zonjas, zoken, en em zizober eus ar zant en eur hen lazan. Mes Doue a ziwalle e zervijer ha n'helljout ket kregi warnezan.\nNe zellent tamm, an heretiked-ze, ouz lazan ar gwir gristenien; rak-ze, ar brinsed katolik a renkas sevel eun arme evit diarbenn o fallagriez. Simon Monfort a oe trec'h d'eze en Muret (12 a viz gwengolo 1213). Mes d'ar gwir gristenien, kouls ha d'an heretiked, Dominik ne brezege nemet ar peuc'h hag ar garante a dle ren etre breudeur ha kenvroïz. N'en devoa ken kleze nemet ar beden ha komzou Doue. Ar beden a lavare e-unan an alïesan, hag a c'hourc'hemenne ar muian d'ar re-all, oa ar Rozêra. E brezegennou hag e viraklou, harpet war ar Rozêra, a reas d'ezan gonid milierou ha milierou heretiked d'ar gwir fe.\nMes seul ma laboure, seul kreski e rê e labour. Dont a reas ar mare n'hellas mui padout e-unan, hag e sonjas kemer re-all d'e zikour. Ar re-man a oe an izili kentan eus eun Urz neve a venec'h a deuas da vezan ken brudet dindan an hano a Vreudeur-Prezegerien. Mont a reas da Rom da gât ar pab Innosant III, evit kaout ôtre d'e reolen. Ar pab a oe nec'het. Mes an noz war-lerc'h ma oe grêt outan ar goulenn, e welas dre eun hunvre, iliz Latran o vennan kouezan ha Dominik ouz he harpan gant e ziskoa galloudus. Raktal e welas eno bolonte Doue hag e roas e ôtreadur. Ouspen an tri le a ve grêt en holl Urziou menec'h, a baourente, a zentidigez hag a c'hlanded, e rent an hini d'en em rei da studian ha da brezek Aviel Jezuz-Krist. O gwiskamant a oa eur zaë c'hloan gwenn gant eur vantel du wrar c'horre.\nDaoust ne oant nemet c'houec'h evit komans, Dominik o c'hasas war-dro goueliou Pask 1217, er Frans, en Itali hag er Spagn, da sevel kouentchou neve. « Ar gwiniz, emezan, a zoug pennou pa ve hadet, mes ne ra nemet breinan pa ve berniet.»\nAr c'houentchou neve savet dre e urz ne zalejont ket da vezan leun, ha Dominik breman a dremeno e amzer o vont eus an eil d'eben d'o gwelet, d'o c'hennerzi ha da zerc'hel pep tra en urz; hirie en Pariz, varc'hoaz en Rom, hag ac'hane da Vologn ha d'ar Spagn. Dre mac'h ee, e hade ar miraklou a-unan gant komzou Doue. War e droad e veaje bepred, eur vaz en e zorn ha levr an Aviel dindan e gazel. Er-mêz eus ar c'hêriou e valee war e dreid noaz, ha pa zigoueze gantan o goulian war ar vein begek, e lavare gant eur mousc'hoarz : « Greomp pinijen, breudeur ! » - - Pa zigoueze eur barrad glao, en em lake da ganan an Ave Mari Stella pe ar Veni Creator... Seul-vui e veze digemeret fall, seul-vui e veze laouen.\nEn Bologn e kouezas klanv. D'ar venec'h, e genvreudeur, dastumet endro d'ezan, e lavaras : « An heritach a lezan ganec'h, ma bugale, hag ho pedan da viret gant evez eo : ar garante etrezoc'h, an izelded a galon hag ar baourente digemeret gant joa. » Lavaret e oe pedennou an angoni. D'ar c'homzou-man : « Subvenite, Sancli Dei... Tostaet, sent ar baradoz, deut d'hen diarben; Ele an Otrou, kaset e ine dirak an Otrou Doue... » Dominik a zavas e zaoulagad en nenv hag a roas en peuc'h e ine d'e Grouer, d'ar 6 a viz eost 1221.\nGourc'hemennou an Iliz a lavar : « Ma teu eur beleg hag en deus karg a ineou d'ober yun e barousianiz eus bara an Aviel, ra vezo grêt d'ezan yun eus bara ar gommunion, ha ma talc'h da chom hep prezek, ra vezo lemet e garg digantan. »\nMes mar deo eun dever striz d'ar beleg prezek, ken striz-all eo an dever en deus ar bobl kristen da zont d'e selaou.


Niels Henrik David Bohr (7 a viz here 1885 18 a viz du 1962) a oa ur fizikour a vro Zanmark.\nGanet oa e København, mab da g/Kristen Bohr ha Ellen Adler, breur da Harald Bohr (matematikour brudet). Studiañ a reas e skol-veur Kopenhagen ha tapout a reas e ziplom doktor e 1911. Renet ' voe e labourioù e Manchester (Rouantelezh Unanet) gant Ernest Rutherford. O heuliañ teoriennoù Rutherford e embannas e 1913 ur patrom eus an atom. An deorienn-se a zoaree an atom 'vel un nukleus lec'h ma troe gwiskadoù elektronoù tro-dro, ar gwiskadoù pellañ o vezañ paotoc'h e elektronoù hag o reiñ e berzhioù kimiek d'an atom. Gouest eo an elektronoù da dremen eus ur gwiskad d'egile en ur skignañ ur foton. Teorienn Niels Bohr a ziazez ar mekanikerezh Kantik.\nAnvet e voe Niels da gelenner e 1916 e skol-veur Kopenhagen hag e 1920 e teuas da vezañ rener "ensavadur ar fizik teorikel" nevez savet.\nRoet e voe dezhañ priz Nobel ar fizik e 1922 evit e araokadennoù diwar-benn ar mekanikerezh kantik. Da heul e c'hounezas forzh a brizioù evit e enklaskoù.\nE 1943 e tec'has kuit Bohr eus Bro Zanmark, ac'hublet d'ar mare-se gant an armeoù Alaman, etrezek ar Stadoù Unanet (o tremen dre Vro Sveden ha Londrez)). Labourat a reas neuze e Los Alamos war ar raktres "Manhattan" (evit sevel ur vombezenn nukleel).\nUr wech echu ar brezel e tistroas da Gopenhag hag e stourmas evit un implij peoc'hus eus an energiezh nukleel, dreist holl dre savidigezh labourva broadel Risø e 1956.\nMervel a reas e Kopenhag d'an 18 a viz du 1962. Evit reiñ enor dezhañ e voe anvet an elfenn gimiek nivenn 107 Bohrium.\nNiels Bohr gant Albert Einstein.\nAdtapet diwar « https://br.wikipedia.org/w/index.php?title=Niels_Bohr&oldid=1635365 »


Pajenn:Calloch - A Genoux.djvu/228 - Wikimammenn\nPajenn:Calloch - A Genoux.djvu/228\nNeoah h’ hol lézer ket de gousket. En dé arlerh hon degouéh é Trosly, un urh ag er horonel e ra d’ein 125 dén eit monet d'er hoedeg de drohein gué eit lojigeu er hléyeu. Men deg dé diskuih e dreméninn duhont.\nDeustu d’ein em bout baléet é meur a gornad, ur hoedeg guir n’em boé ket huélet hoah. Hani Compiègne em es her haret aben. Tallein e ra bout deit aman, de ziskuih ha de hunvréal, pe ’n um zil étré er bareu térenneu madelèhus héol en hanv. « Dindan an derven ! » èl ma ikan hon Filomena ar un ton de Vourgault-Ducoudray.,. Aùit laret er ùirioné n’en des aman meit faù. Met ken huél int, ken pinùidik é ou barùen n’hou pes eité er sord doujans en doé en druided eit en derù.\nTaoleu bohal, hag en heskenn e ya araog. Epad me labour me zud, chouket onn ar ur garreg guisket a\nAdtapet diwar « https://br.wikisource.org/w/index.php?title=Pajenn:Calloch_-_A_Genoux.djvu/228&oldid=123498 »\nKemmoù diwezhañ degaset d'ar bajenn-mañ d'an 9 Eos 2018, da 10:35.


Ur pennad Rio Grande do Sul zo ivez.\nKêr vrasañ Natal\nGorread 52 796,791 km² (22vet)\n3 442 175 (2015) (16vet)\n65 ann./km² (10vet)\nMDD (2010) 0,684– etre (16vet)\nKod ISO 3166-2 BR-RN\nRio Grande do Norte (distaget: [ʁi.u ˈɡɾɐ̃d͡ʒi du ˈnɔʁt͡ʃi] e portugaleg) a zo unan eus ar stadoù bihan hag a zo en arvor reter Bro-Vrazil, er rannvro anvet Nordeste, war aod ar Meurvor Atlantel. Kêr Natal eo ar gêr-benn.\nAn anv Rio Grande (stêr veur) a ra dave d'ar stêr Potenji, hag an elfenn "Norte" (norzh) evit disheñvelout diouzh stad Rio Grande do Sul (hini ar su).\nBrudet eo traezhegi Rio Grande do Norte hag an erinoù. Hervez an NASA eo an eil rannvedad aer c'hlan er bed war-lerc'h Antarktika.\nKreñvlec'h e Natal.\nListenn kumunioù Rio Grande do Norte\n(pt) Lec'hienn ofisiel gouarnamant Rio Grande do Norte\nAdtapet diwar « https://br.wikipedia.org/w/index.php?title=Rio_Grande_do_Norte&oldid=1901048 »\nKemmoù diwezhañ degaset d'ar bajenn-mañ d'an 21 Ebr 2021, da 21:48.


Izoglos - Wikipedia\nUn izoglos a zo ul linenn war ur gartenn-yezh hag a verk ar vevenn etre daou stumm disheñvel da lâret un dra pe da distagañ ur ger en ur yezh bennak. Da lâret eo, merkañ a ra ar vevenn etre stummoù rannyezhel, da skouer al linenn etre al lec'hioù ma vez distaget pevar hag al lec'hioù ma vez distaget pewar pe al lec'hioù ma lârer beure hag al lec'hioù ma lârer mintin, h.a.\nUn izoglos a c'hell tennañ d'an distagadur, d'ar gerioù a vez implijet pe c'hoazh d'an doare da sevel frazennoù, da sk. implij disheñvel ar c'hemmadurioù hervez al lec'hioù e brezhoneg.\nDisheñvel eo pep doare yezh lec'hel (pe 'rannyezh') a-drugarez da veur a izoglos (komzet e vez eus torkadoù izoglosoù).\nKavet e vez en anv ar gwriziennoù 'izo' (heñvel) ha 'glos' (yezh). Savet eo bet evel un anv izogramm, e-giz izobar da skouer ; koulskoude, n'eo ket un izoglos ul linenn da liammañ poentoù kenetrezo gant ur memes talvoud, mes kentoc'h ur linenn evit dispartiañ poentoù (marteze e vefe tu da lavaret eo ul linenn da liammañ poentoù hep talvoud resis).\nAdtapet diwar « https://br.wikipedia.org/w/index.php?title=Izoglos&oldid=1856783 »\nKemmoù diwezhañ degaset d'ar bajenn-mañ d'an 18 Du 2019, da 05:27.


Panjab (India) - Wikipedia\nPanjab (ਪੰਜਾਬ e pandjabeg, पंजाब e hindieg, پنجاب en ourdoueg) zo unan eus stadoù India, er gwalarn. Un tamm eus rannvro gozh Panjab eo, zo rannet bremañ etre Pakistan hag India.\nPanjab eo kreñvlec’h ar Siked : eno emañ Amritsar, o c’hêr sakr, tost da harzoù Pakistan. Muzulmiz hag Hindoued zo ivez o vevañ e Panjab India. En em astenn a ra ar stad indian war-hed 50.362 km² ha tremen 24.289.296 a annezidi zo enni (e 2000). Chandigarh eo ar gêr-benn ; dre m’eo ivez kêr-benn stad Haryana, e vez melestret ar gêr-se en he fart hec’h-unan avat. Ludhiana eo ar gêr bobletañ.\nPanjab ar Reter a voe krouet e 1947, pa voe rannet Pakistan diouzh India. E 1966 e voe rannet ar stad-se e teir stad nevez : an hini zo anvet Panjab bremañ, Himachal Pradesh ha Haryana.\nAr pandjabeg, skrivet gant ar skritur gurmukhi, eo yezh ofisiel ar stad. Komzet e vez gant tremen 90% eus an annezidi. An hindieg hag an ourdoueg eo an div yezh all a gomzer ar muiañ.\nAdtapet diwar « https://br.wikipedia.org/w/index.php?title=Panjab_(India)&oldid=1807791 »\nKemmoù diwezhañ degaset d'ar bajenn-mañ d'an 4 Her 2018, da 06:04.


Aino-taru "Gwengel Aino" — Väinämöinen, kanoù 3-5\nAkseli Gallen-Kallela (1865-1931), 1891\nTeirzaolenn, eoullivadur war lien, 77 x 54 cm / 154 x 154 cm / 77 x 154 cm\nMirdi Ateneum, Helsinki\nKalevala (da lavarout eo "Bro gKaleva" e finneg) a zo ur meurgan finnek, dastumet an danvez anezhañ e-touez ar bobl e Finland ha Karelia en XIXvet kantved gant Elias Lönnrot. Lakaet eo da veurgan broadel Finland, hag ar pezh pennañ eus lennegezh ar vro. Ur perzh bras en deus bet en emskiant vroadel an dud, ken e tegasas an dizalc'hiezh diouzh Rusia e 1917. E 1835 e oa bet embannet an doare kentañ. Un eil doare, an hini a gaver bremañ, a oa bet embannet e 1849 gant 22 795 gwerzenn, rannet e 50 kan. Danvez an oberenn a zo diazezet war mitologiezh ha folklor pobl ar Finned.\nKeñveriet eo bet gant Barzaz Breiz, abalamour d'al levezon o deus bet an daou levr war ar vrogarouriezh e Breizh hag e Finland. Hogen bras a-walc'h eo an disheñvelderioù: n'eus nemet finneg e levr Kalevala, ha diazezet eo war henvojennoù.\nUn dastumad eo ar C'halevala : danevelloù, kontadennoù, mojennoù, istorioù harozel ha meurganoù, an darn vuiañ anezho dizalc'h an eil re diouzh ar re all.\n2.1 Rann kentañ Väinämöinen (kan 1-10)\n2.2 Eil rann Väinämöinen (kan 16-18)\n2.3 Trede rann Väinämöinen (kan 39-44)\n3 Levrlennadur brezhonek\nVäinämöinen, tudenn bennañ ar meurgan, a zo ur strobineller hag ur c'haner gouest da seniñ kantele (ur benveg hengounel gant kordennoù krouet gantañ). Ilmatar e vamm eo doueez an aer ha mamm an dour. Lemminkäinen, un haroz all, a zo ur brezelour. Ar gov Ilmarinen an hini eo a c'hovel ar Sampo - un wikefre souezhus ha burzhudus, ur seurt milin puilhder - evit Louhi, penn-renerez ar vro enebour Pohjola (Bro an Hanternoz). Louhi he deus prometet e rofe he merc'h d'an hini a vo gouest d'ober ar Sampo. An emgann evit ar Sampo a zistro a-hed ar C’halevala gwech ha gwech all.\nC'hwec'h kan eus ar C'halevala Nevez a gont ivez istor reuzus ur bugel kreñv-spontus, Kullervo. Ne oant ket e-barzh ar c’hentañ Kalevala embannet e 1835.\nMarjatta, tudenn nevez e diwezh ar C'halevala, a denn d’ar Werc'hez Vari.\nOuzhpenn troioù-kaer an harozed, e kaver e-barzh ar C'halevala pennadouigoù diwar-benn reolennoù-kenvevañ ar priedoù, labour an houarn, breserezh ar bier...\nRann kentañ Väinämöinen (kan 1-10)[kemmañ | kemmañ ar vammenn]\nAr c'haner a grog o tisplegañ penaos en deus desket danvez e veurgan. Goulenn a ra digant an dud tro-dro dezhañ\ndaoust ha digoret vo arc'h ar pozioù,\ndibrennet boest ar marvailhoù,\ndibunet penn ar bolotenn\nha diskoulmet ar c'hosad neud\nkerittelen pään kerältä, suorin solmun sommelolta\nDa c'houde e teu mojenn ganedigezh ar bed. Ilmatar, plac'h an aer, a zeu da vezañ dougerez digant avel ar reter. Mamm an dour (ar mor ?) a vo graet anezhi. An oabl, an douar, an heol, al loar, ar stered hag ar c'houmoul a zo krouet diwar vioù dozveet gant un houadez war he fenn-glin. Goude-se e krog Ilmatar da stummañ ar bed, an traezhennoù, ar reier, an aberioù ha kement tra brav a zo er bed. A-hed kanvedoù e chom dougerez, betek ganedigezh he mab Väinämöinen.\nVäinämöinen a c'halv Sampsa Pellervoinen da hadañ gwez ar c'hoadoù. An dervenn a gresk ken uhel ma kuzh an heol hag al loar gant he brankoù hag he delioù, ha ma harz red ar c'houmoul. Diouzh ar mor e teu un den gwisket gant arem, ur vouc'hal arem gantañ en e zorn. Diskar a ra an dervenn ramzel ha lakaat a ra an heol hag al loar da barañ adarre. Graet ur varradeg gantañ, e had heiz Väinämöinen. E-kreiz an digoadenn e lez un wezenn-vezv en he sav evit al laboused. Väinämöinen a gan evit ar goukoug : « Kan, koukoug, da vintin, da noz ha da greisteiz ivez. Kan 'ta evit ma vo dous an amzer din, degemerus va c'hoadoù, bleunius va aodoù ha stank an edeier em farkeier. »\nKuku illoin, kuku aamuin, kerran keskipäivälläki\nihanoiksi ilmojani, mieluiksi mestsiäni\nrahaisiksi rantojani, viljaisiksi vieriäni\nAnvet eo an haroz Vaka Vanha Väinämöinen (Väinämöinen kozh ha kreñv) ha brudet eo evit e furnez hag e ganaouennoù. Joukahainen, leun a warizi outañ, a ginnig dezhañ un emgann dre gan ha dre furnez. Mont a ra ar maout gant Väinämöinen. Prometiñ a ra Joukahainen reiñ e c'hoar Aino da bried da Väinämöinen. N'eo ket plijet Aino gant ar c'heloù-se met he mamm a sav a-du, ken brudet eo Väinämöinen.\nNac'h a ra Aino dimeziñ gant Väinämöinen. Redek a ra kuit betek an aod ha beuziñ a ra er mor. Ur c'had a gas ar c'heloù d'he mamm. Diwar he daeroù e teu stêrioù, inizi bihan, gwez. Teir c'houkoug a gan marvnad Aino.\nVäinämöinen a glask Aino war ar mor. Tapout a ra ur pesk. Aino eo ar pesk, hag e ra goap dioutañ. Mont a ra en-dro d'ar mor. Digalonekaet eo Väinämöinen. Ilmatar a lavar dezhañ mont betek Pohjola evit ma kavo ur wreg.\nWar e varc'h burzhudus e kemer Väinämöinen hent Pohjola. Joukahainen, fuloret, a fell dezhañ veñjiñ e c'hoar. C'hoant en deus lazhañ Väinämöinen. Bannañ a ra ur bir ouzh marc'h hemañ. Kouezañ a ra Väinämöinen er mor ha setu eñ kaset gant an tonnoù. Hirisset eo mamm Joukahainen gant ar pezh en deus graet he mab.\nUn erer a zegas Väinämöinen betek Pohjola. Hiraezh d’e vro a laka anezhañ da ouelañ. Touiñ a ra Louhi dezhañ en do boued da zebriñ, unan eus he merc'hed da bried hag an aotre da zistreiñ d'e vro... En eskemm e ranko reiñ ur Sampo dezhi. Prometiñ a ra Väinämöinen e c’houlenno digant ar gov Ilmarinen krouiñ ar Sampo. Neuze e lavar Louhi e vo roet he merc'h d'an hini a zeuio a-benn da c'hoveliañ ar Sampo. Aotreañ a ra Väinämöinen da zistreiñ d'e vro.\nWar an hent e kej Väinämöinen gant ur plac'h koant eus Pohjola. Goulenn a ra diganti dimeziñ gantañ. Amprouennoù a ro ar plac'h dezhañ e-giz sevel ur vag diwar dammoù koad eus he c'hegel dorret. En em lakaat a ra Väinämöinen da labourat met gloazet eo gant e vouc'hal. Diwadañ a ra kalz. A-benn ar fin e kav un den kozh prest da skoazellañ anezhañ.\nKanañ a ra Väinämöinen breoù hud orin an houarn d'an den kozh. Dre o c'hanañ e teu a-benn da bareañ e c’hloazadenn.\nDistro er gêr, e ped Väinämöinen Ilmarinen da vont da Bohjola da c’hoveliañ ar Sampo ha da zimeziñ gant merc'h Louhi. Nac'hañ a ra Ilmarinen ar c'hinnig. Kaset eo memestra da Bohjola dre strobinelloù Väinämöinen. Louhi a zegemer anezhañ mat hag a-benn ar fin e c’hovel-eñ ar Sampo ; ennañ teir milin, unan da valañ greun, an eil holen hag an teirvet arc'hant. Louhi a guzh ar Sampo e-kreiz ur run garrezek difennet gant nav fotailh. Ober a ra Ilmarinen al lez da verc'h Louhi met nac'het eo ganti hag ez a en-dro d'e vro.\nEil rann Väinämöinen (kan 16-18)[kemmañ | kemmañ ar vammenn]\nSevel ur vag a fell da Väinämöinen. Sampsa Pellervoinen a zibab ur wezenn derv dezhañ. Ne zeu ket a-benn Väinämöinen da sevel ar vag dre ma vank breoù hud dezhañ. Ret neuze dezhañ mont betek Tuonela, bro ar marv, evit kavout anezho. Ur wech erru e Tuonela, e vir ar marv outañ da vont kuit. Troet en un naer gant e strobinell e teu a-benn d’en em silañ a-dreuz rouedoù pesketañ betek stêr Tuonela.\nKlask a ra Väinämöinen ar breoù hud c'hoazh. Lâret a reer dezhañ mont e-barzh kof Antero Vipunen, ur ramz fur, marv abaoe pell ha astennet dindañ ur mell bern gwez. Ur wech e-barzh e sav Väinämöinen ur c'hovel ha en em laka da labourat kement ma tihun Vipunen. Ar ramz a gan dezhañ e holl gevrinoù hud hag e c’hell Väinämöinen mont er-maez dre beg Vipunen. Dont a ra a-benn da sevel e vag.\nMerdeiñ a ra Väinämöinen betek Pohjola evit ober al lez da verc'h Louhi, an hini a oa bet prometet dija da Ilmarinen dre m'en doa graet ar Sampo. A-bell e wel c'hoar Ilmarinen Väinämöinen o veajiñ war ar mor hag ez a da gas ar c'heloù d'he breur. Ilmarinen a ya war roudoù Väinämöinen. Erru an daou e Pohjola e ra Väinämöinen e c’houlenn-dimeziñ. Met ar plac’h a zibab Ilmarinen.\nTrede rann Väinämöinen (kan 39-44)[kemmañ | kemmañ ar vammenn]\nDont a ra ur soñj e penn Väinämöinen : laerañ ar Sampo digant tud Pohjola. Kavout a ra Ur c’hleze e govell Ilmarinen hag ur vag. Ar vag-se a glemm d’he flanedenn dre ma n'eo ket bet o verdeiñ abaoe pell. Väinämöinen a gas ar vag betek an aod. Dre e ganaouennoù galloudus e leugn anezhi gant tud. Ilmarinen a roeñv, Väinämöinen ouzh ar stur e hast buan ar vag. Ouzhpenn e pedont Lemminkäinen a oa o sellet eus an aod.\nA-drugarez da garmoù-hud Lemminkäinen, ez a ar vag didrubuilh dre froudoù dañjerus. A-benn neubeut e stag ar vag ouzh ur mell garreg. N'eo ket ur garreg met ur mell pesk begeg. Väinämöinen a dap anezhañ, he boazh hag he zebr neuze. Implij a ra Väinämöinen javeg ar begeg evit sevel ar c'hantele kentañ, great e gordennoù diwar reun marc'h spazhet Hiisi (ur droukspered). Väinämöinen hepken a zo gouest da seniñ ar c'hantele.\nVäinämöinen a son ar c'hantele. Laouen ken-ken eo an holl voudoù bev. Al loened, al laboused ha speredoù an natur a dosta da selaou outañ. Gouelañ a reont holl, ha Väinämöinen ivez. Redek a ra e zaeroù d’ar mor. An houadez a ya da gerc'hat anezho. Treiñ a reont da berlezennoù.\n“Kalevala, Kan XXXVII”, troid. gant Jakez Konan, Al Liamm, niv.229, 1985, p.112.\nJ.L. Perret (troid. Olier ar Mogn), “Kalevala Lönnrot”, Al Liamm, niv.229, 1985, p.100.\n↑ Kalevala et Barzaz-Breiz : performances écrites et folklore international, Gaela Keryell, Cahiers de Littérature Orale, 2004 N° 56, pp. 149-174\nAdtapet diwar « https://br.wikipedia.org/w/index.php?title=Kalevala&oldid=1988141 »


Karl IV an Impalaeriezh Santel - Wikipedia\nKarl IV (ganet d’ar 14 a viz Mae 1316 e Praha, marvet d’an 29 a viz Du 1378 e Praha ivez) a voe roue ar Romaned adalek 1346, roue Bohemia gant an anv Karel Iañ adalek 1347, roue Italia adalek 1355 hag Impalaer Santel adalek 1355. Eus an Tiegezh Luksembourg e oa. Unan eus pouezusañ impalaerien an Impalaeriezh Santel e voe hag unan eus ar pennoù kurunennet pouezusañ en Europa en e amzer.\nMab e oa d’ar roue Yann Bohemia (Jan Lucemburský), eus an tiegezh Luksembourg, ha d’e wreg Eliška Přemyslovna, anavezet evel ar rouanez Elesbed Bohemia, eus an tiegezh Přemyslid. Václav e oa anv-badez ar paotrig, diwar anv e dad-kozh, met kemer a reas Charlez (Karl) da anv, pa oa krennard, en enor d’e eontr, ar roue gall Charlez IV. Resev a reas kontelezh Luksembourg en hêrezh, a-berzh e dad, ha dilennet e voe da roue Bohemia e 1347.\nCharlez/Karl a reas eus Praha unan eus kêrioù pouezus Europa, a-fet sevenadur. Sevel a reas ur skol-veur, brasaat a reas kêr gant karterioù nevez liammet ouzh ar gêr gozh dre ur pont bras, Pont Charlez, dreist ar Vltava, nevesaat a reas joaiuzoù hag arouezioù rouaned Bohemia (kurunenn, bazh-roue, boull-douar) gant aour ha mein prizius ha gouestlet e voent gantañ da sant Václav (Venceslav) ha lakaet e kastell Karlštejn, savet e-kichen Praha. Eno ivez e tastumas livadurioù gant Mestr Theodorik. Dindan e ren e voe peoc’h e Bohemia e-pad meur a zek vloaz.\nKinnig a reas ur Builh Aour a voe degemeret gant Dael an Impalaeriezh bodet e Nürnberg hag e Metz, e 1355, da lakaat sklaer framm bonreizhel an Impalaeriezh Santel. Talvezout a reas an destenn-se e-pad ouzhpenn pevar c’hantved.\nBetek hiziv e seller outañ e Tchekia evel "Tad ar Vro", ha pa ne oa tchek nemet a-berzh e vamm. Drezañ, ha dre eured e dud, e voe staget ar vroad tchek ouzh kornôg Europa. Meur a skrid zo bet savet diwar-benn e vuhez hag an hini kentañ anezho a voe savet gantañ e-unan : er skrid latin-se e felle dezhañ kelenn e ziskennidi war an doare gwellañ da ren ar rouantelezh.\nE 1329 e timezas da Blanca Margarete von Valois, ha pevar bugel o doe :\nMargarete (1335–1349), marvet da 14 vloaz,\ndimezet e 1345 da Ludwig Iañ , roue Hungaria ha Pologn.\nKatharina (1342–1395), dimezet div wech:\ne 1353 da Rudolf IV, arc'hdug Aostria\ne 1366 da Otto V, priñs Brandenburg.\nGoude marvet e bried kentañ ec'h addimezas Karl IV e 1349 da Anna von der Pfalz, hag ur mab o doe :\nAddimeziñ c'hoazh a reas Karl IV e 1353 da Anna von Schweidnitz ha pevar bugel o doe :\nElisabeth von Luxemburg-Böhmen (1358–1373)\ndimezet e 1366 da Albrecht III, Dug Aostria;\nWenzel IV (1361–1419), Roue Bohemia, dimezet div wech:\ne 1370 da Johanna von Bayern\ne 1389 da Sophie Euphemia von Bayern (1376-1425).\nE 1363 e reas Karl IV e bevarvet dimeziñ da Elisabeth von Pommern, ha c'hwec'h bugel o doe:\ndimezet da Richarzh II, roue Bro-Saoz.\nSigismund (1368-1437), impalaer santel\ndimezet e 1385 da Maria Hungaria\ndimezet e 1408 da Barbara von Cilli\nJohann (1370–1396), dug Görlitz, Markgraf Brandenburg\ndimezet e 1388 da Richardis von Mecklenburg-Schwerin\nKarl (1372–1373), marvet da ur bloaz;\ndimezet e 1387 da Johann III., Burggraf Nürnberg\nHeinrich (1377–1378), marvet da ur bloaz.\nVita Caroli IV, buhezskrid e latin, e Wikisource\nAdtapet diwar « https://br.wikipedia.org/w/index.php?title=Karl_IV_an_Impalaeriezh_Santel&oldid=1819418 »


John Isner a zo ganet d'ar 26 a viz Ebrel 1985 e Greensboro, er Stadoù-Unanet. Ur c'hoarier tennis a-vicher eo abaoe 2007. Gounezet en deus 12 titl en ATP ha kollet 12 gourfenn gant tri er Masters 1000 : en Indian Wells e 2012 ez a war goll a-enep da Roger Federer, e Cincinnati en 2013 e koll ar wech-mañ a-enep da Rafael Nadal hag evit echuiñ en Pariz evit tournamant Bercy e koll a-enep d'ar skosad Andy Murray. Gounezet en deus e Masters 1000 kentañ en Indian Wells e 2018.\nEn un tournamant Shelem bras, an disoc'h gwellañ en defe graet a oa en 2011 e-pad an US Open e kollas John Isner, er c'hard gourfenn, a-enep da Andy Murray.\nLesanvet Ivo Karlović evit e servij hag a zo e du kreñv brasañ. Unan eus ar c'hoarierien a-vicher brasañ eo (2,08 m ha 108 kg).\nE miz Ebrel 2018, ez eo lavaret gant an ATP ez eo an eil servijer gwellañ a zo bet a-viskoazh, gant 68,8% a servijoù kentañ deuet a-benn, 80% a boentoù gounezet war ar volotenn gentañ, muioc'h eget 90% a c'hoarioù da servijiñ gounezet hag 17,5 aces a-geidenn dre vatch.\nAr servij gant ar muiañ a dizh en defe graet a oa e 253 km/h (trede servij buanañ a-viskoazh).\nEn doubl eo deuet a-benn da gaout 5 titl gant daou Masters 1000, e Roma en 2011 hag e Shanghai en 2016.\nE-pad tournamant Wimbledon 2010 en doa gounezet ar match hirañ en istor an tennis a-enep ar Gall Nicolas Mahut.\nGourdonet eo bet gant Justin Gimelstob etre 2014 ha 2016.\n↑ (fr)Jean-Julien Ezvan, « John Isner, les vendanges tardives du géant américain », Le Figaro, 2 Ebrel 2018.\nAdtapet diwar « https://br.wikipedia.org/w/index.php?title=John_Isner&oldid=1790865 »\nKemmoù diwezhañ degaset d'ar bajenn-mañ d'an 25 Ebr 2018, da 10:43.


Samedi 27 mars 2021 à 15:09\nAr Stêr-Archant en Uhelgoad © Radio France - Axel Perret\nGant ar gonterez ha ganerez eus Kommana Awenn Plougoulm emaomp ar sizhun-mañ. Desket he doa ar plac'h-mañ - genidik eus bro Leon - kanañ ha dibunañ mojennoù gant ar c'honter Jañ-Mai Skragn eus an Uhelgoad hag gant Maurice Poulmarc'h a zo o chom er barrez-se ivez abaoe ugent vloaz.\nMaurice Poulmarc'h a zo bet tostoc'h ouzh Awenn, abalamour ma oa kamarad d'he zad. Hag ar ganerez a zeue eus bro Leon betek Brenniliz evit kemer perzh e kentelioù gavotenn veze graet gant Maurice du-hont. Hag Awenn he deus taolet ur sell pizh diwar-benn istorioù menez Are, traoù da gontañ ha gavotennoù pe laridennoù desket gant Jañ-Mai Skragn.\nAwenn Plougoulm e-kichen Toull an diaoul en Uhelgaod © Radio France - Axel Perret\nHag evit gwir eo koad an Uhelgoad hag e reier ul lec'h fromus evit kontañ mojennoù eus ar vro : kraou an diaoul, poull dour ar moc'h gouez, ar Stêr-Arc'hant o redek er c'hoad, an toull don e-kichen bez Viktor Segalenn.\nHag un istor a zo da zibunañ du-hont diwar penn Dahud, merc'h ar roue Gradlon, gant Awenn Plougoulm. Un dunnelenn a oa gwechall-gozh etre an Uhelgoad ha Kêr Is (Douarnenez ?) ha Dahud a zeue er c'hoad gant he c'harantezed. Met droug 'veze graet dezho, bountet anezho diouzh ur pont e-barzh an toull-don ganti ha beuzet anezho !


Beveziñ mod Breizh a dalv kement ha...\nBeveziñ traoù eus Breizh zo muioc’h eget ober ur brenadenn, bez’ ez eo difenn un doare da welet ar beveziñ hag an holl dalvoudegezhioù a ya gantañ.\nBez' ez eo dibab kalite ar produioù ha fiziañs er servijoù a brener. Anavezet eo ar Vretoned evit bezañ poanierien ha tud pervezh. Gwelet e vez ar produioù hag ar servijoù breizhek evel re a-feson a c'haller kaout fiziañs enno.\nBez' ez eo harpañ chemet ha barregezhioù embregerezhioù Breizh. Gant ar Vretoned, tud stummet mat, e vez diorroet ha treuzkaset o chemet abaoe pell ha gant entan. Aktourien armerzhel Breizh en deus ur skeudenn sonn tud barrek ha nevezus anavezet gant ar vevezerien hag an dud a vicher. O chemet a rank bezañ skoazellet, talvoudekaet ha treuzkaset.\nBez' ez eo harpañ an implij e Breizh, dre brenañ traoù digant embregerezhioù a laka an dud da labourat er vro hag a gemer perzh en hon oberezh armerzhel ha sokial.\nBez' ez eo sikour da wareziñ hon endro hag hor yec'hed. Da gentañ peogwir eo tost an embregerezhioù breizhat dimp ha ne vez ket kaset ar varc’hadourezh gwall bell (feuriader karbon mat, koustoù izeloc'h). Da c’houde peogwir, en ur vro ma vez ken pouezus, e fell da embregerezhioù Breizh doujañ d'ar reolennoù europat evit a sell ouzh an endro, ar yec’hed foran hag ar bevezerezh.\nHogen da vare an hollvedelaat ne vez ket tizhet ar reoladoù skoueriek-se gant embregerezhioù ar broioù all, pa ne vezont ket kontrollet pe tost o froduioù a enporzhomp*.\n* n'eus nemet 3% eus ar madoù enporzhiet a vez kontrollet gant maltouterezh Frañs. Ne baouez ket da ziskar koskor kastizañ ar floderezh, ha forzh penaos e vez tolpet e Enez-Frañs ha su Frañs. Bez' ez eo doujañ da reolennoù buhezegezh pa labourer dreist-holl gant embregerezhioù zo renet o obererezh gant gwir al labour ha gwarez al labourerien. Aze ivez, n’emañ ket atav an traoù evel-se evit embregerezhioù ar broioù all, pell alese.\nBez' ez eo sevel a-du gant spered stroll ar Vretoned a oar kenlabourat etrezo ha lakaat o strivoù boutin (kevelourioù, kenwarezouriezh...).\nEvit klozañ, be'z ez eo diskouez ar pezh a anver brogarantez armerzhel, peogwir e fell dimp ma vo kaer ha kengret hor Breizh ha brav ar stal ganti.\nMet e milendall ar produioù hag ar servijoù a vez kinniget dimp e vez diaes alies bezañ bevezerien vreizhat dre ma n’eo ket klok na sklaer ar c’helaouiñ pe dre ma vez re anezhañ. Evit an dra-se eo e sikour ConsoBreizh ac’hanoc’h da welet sklaeroc’h an traoù, dre lakaat ac'hanoc'h da anavezout muioc'h embregerzhioù Breizh e holl tachennoù ar bevezerezh boutin ha micherel.\nLakaat a ra ConsoBreizh daou sturlevr en o c'herzh. Sturlevr ar vevezerien evit en em zibab e meskailhez an tikedennoù hag ar reoladoù, evit kavout alioù pleustrek Yann Bratik ha Soazig Mailh hag evit gouzout ur bern troioù-micher talvoudus all. N'eo ket echu sturlevr an dud a-vicher c'hoazh, lakaet e vo enlinenn a-benn nebeut.\nHa n'ankouait ket : bevezerezed, bevezerien, prenerezed, prenerien, c'hwi eo ar re o deus ar galloud, neuze deoc'h d'ober ganti!


Walter Auerbach - Wikipedia\nWalter Auerbach (22 a viz Gouere 1905 e Hamburg - 23 a viz Meurzh 1975 e Bonn) a oa ur politikour alaman, ezel eus SPD ha stourmer enepnazi.\nStudiañ a reas al lizhiri alamanek, an istor hag ar sokiologiezh e Hamburg, Freiburg hag e Köln. E zoktorelezh (anvet "Kazetennoù hag emskiant renkad") a dapas kaout e 1929. Ezel e voe eus SPD adalek 1926.\nEtre 1930 ha 1933 e labouras evel implijiad-pad en ur sindikad. D'an 2 a viz Mae 1933 e voe toullbac'het. Dont a reas a-benn da dec'hout kuit da Amsterdam d'ar 16 a viz Mae. Eno e labouras evel pennskrivagner ar servij "faskouriezh" e sekretouriezh veur Kevread etrebroadel labourerien an transportoù.\nE miz Here 1939 e tivroas d'ar Rouantelezh-Unanet gant e familh. Etre miz Here 1969 ha miz Ebrel 1972 e voe sekretour-stad e ministrerezh kevreadel al labour.\nWalter Auerbach e dielloù Friedrich-Ebert-Stiftung\nWalter Auerbach e-barzh Sozialistischen Mitteilungen, Friedrich-Ebert-Stiftung\nAdtapet diwar « https://br.wikipedia.org/w/index.php?title=Walter_Auerbach&oldid=1821454 »


Schokland (e kumun Noordoostpolder) a oa un enezenn er Zuiderzee betek ma vefe savet Noordoostpolder e 1942. Ul lec'h a-bouez a-fet arkeologiezh eo, ma kaver Mirdi Schokland. Schokland eo a voe al lec'h kentañ eus an Izelvroioù lakaet e roll Glad ar bed gant UNESCO. Eno e c'haller gwelout ul lodenn eus ar voger a-enep an dour a oab bet savet e Middelbuurt.\nA-feur ma pigne live ar mor ez eas kuit annezidi Schokland da dri lec'h uheloc'h : Emmeloord, Molenbuurt ha Middelbuurt. E 1825 e voe dour-beuz bras ha kalz distruj a voe : e 1859 e tivizas ar gouarnamant e vefe difennet dont da chom da Schokland. Kumun Schokland a voe staget neuze ouzh Kampen.\nAn daou di-gar tostañ a gaver e Kampen hag e Lelystad.\nIliz hag ar pezh a chom eus ar voger a wareze diouzh an dour\nGlad bedel (UNESCO) en Izelvroioù\nSchokland hag an trowardroioù (1995) · Linenn difenn Amsterdam (1996) · Rouedad meilhoù Kinderdijk-Elshout (1997) · Tachad istorel Willemstad, kreiz-kêr ha porzh (1997) · Ir. D.F. Woudagemaal (labouradeg riboulat dre aezhenn Wouda) (1998) · Droogmakerij Beemster (Polder Beemster) (1999) · Rietveld Schröderhuis (2000)\nmor Wadden (gant Alamagn) (2009)\nAdtapet diwar « https://br.wikipedia.org/w/index.php?title=Schokland&oldid=1952644 »\nKemmoù diwezhañ degaset d'ar bajenn-mañ d'an 15 C'hwe 2022, da 08:30.


Gweltaz (sant) - Wikipedia\n(Adkaset eus Sant Gweltaz)\nUr pennad Gweltaz zo ivez.\nGweltaz (war-dro 500 – 570), anavezet ivez evel Gildas Sapiens (Gweltaz ar Fur), zo ur manac'h brezhon eus ar VIvet kantved, anavezet dre e skridoù, ma vez lavaret eo ar c'hentañ istorour brezhon.\nDelwenn da sant Gweltaz, e Lokentaz\nFeunteun da Sant Gweltaz e Lokentaz\nFeunteun da Sant Gweltaz e Magor.\nGanet e vije e-tal Dumbarton, war lez ar stêr Clyde, er pezh a oa "Hanternoz Kozh" Brezhoned Enez Vreizh. En e oberenn e lavar e oa ganet e bloavezh emgann Badon. Marteze e oa mab da g-Caw, a oa roue Strat Clut, ur vro a zo bremañ e Bro-Skos.\nSkoliet e voe Gweltaz e Kembre, e manati Llanilltud Fawr, evel kalz a venec'h brudet eus e amzer, ha gant Samzun ha Paol Aorelian a deuas da Vreizh.\nSkrivañ a reas eno an De excidio Britanniae, ar skrid koshañ gant ur Brezhon diwar-benn istor Breizh. Hervez an deiziadoù roet en Annales Cambriae e veve en amzer ar Roue Arzhur nemet n'eo ket meneget anv hennezh en oberenn.\nHervez a greder e teuas goude da Vreizh, war-dro 520 hag e chomas amañ e-pad seizh vloaz .\nRoud a chom anezhañ\nen Treger, en Enez Gweltaz, e Perwenan (en e anv da vihanañ, rak kavout a ra da da lod ne deuas ket di morse),\ne Kerne, e Karnoed, chapel ha feunteun Sant Gweltaz \ne Bro-Wened, e Lokeltaz hag e Lokentaz, ha war Enez Houad.\nUr manati a savas e Lokentaz, e gourenez Rewiz, gant menec'h all eus Breizh-Veur.\nGoude-se ez eas da chom da gichen Glastonbury, e Glad an Hañv (Somerset), e-lec'h ma savas ur peniti. War-dro 544 e teuas en-dro da Vreizh-Vihan hag e chomas amañ betek e varv e 569 pe 570.\nMeneg eus ar vojenn db ar sant a zo el levr « Souvenirs de Voyages en Bretagne et en Grèce », Paris, 1864.\nGildas de Rhuys, gant Christiane Kerboul\nEn ur blog un tamm faltazius\n↑ Hervez Caradoc Llancarfan.\n↑ * Chapel ha feunteun Sant Gweltas e Karnoed : http://marikavel.org/bretagne/carnoet/st-gildas.htm\nAdtapet diwar « https://br.wikipedia.org/w/index.php?title=Gweltaz_(sant)&oldid=1819825 »